**BUDAPEST FŐVÁROS XVI. KERÜLETI ÖNKORMÁNYZAT**

**J E G Y Z Ő K Ö N Y V**

Készült a 2016. május 11-én (szerdán) a Budapest XVI. kerületi Polgármesteri Hivatal nagytermében (1163 Budapest, Havashalom u. 43. fszt. 18.) a Budapest Főváros XVI. kerületi Önkormányzat Képviselő-testülete 8. számú ülésén.

**A Képviselők közül jelen vannak:**

|  |  |
| --- | --- |
|  | KOVÁCS PÉTER  SZATMÁRY LÁSZLÓ  HORVÁTH JÁNOS  GÁSPÁR JÓZSEF  DOBRE DÁNIEL  VINCZE ÁGNES  DR. KÖRNYEINÉ RÁTZ KATALIN  ANTALÓCZY CSABA BÉLA  DR. CSOMOR ERVIN  ÁCS ANIKÓ  KOVÁCS RAYMUND  SZÁSZ JÓZSEF  ABONYI JÁNOS  MIZSEI LÁSZLÓ  DR. SEBŐK LÁSZLÓ  VAJDA ZOLTÁN TAMÁS  VARGA ILONA |

**Tanácskozási joggal meghívott**

ANCSIN LÁSZLÓ

DR. ERDŐKÖZI GYÖRGY

**Polgármesteri Hivatal részéről**

DR. SULCZ ANDREA

ERDŐSNÉ DR. KOCSIS HELGA

JÁRMAY KATALIN

DR. LUKÁCS TITANILLA

NYÍRINÉ KOVÁCS ILDIKÓ

**EGYÉB MEGHÍVOTTAK:**

DR. JAKAB JÁNOS

RÁTONYI GÁBOR

SIMÁK-RIBIZSÁR ANETT

SIKLÓSI ATTILA

KLEMÁNNÉ VARGA MÁRIA

KOVÁCS PÉTER

Tisztelt Képviselőtársaim! Arra kérem Önöket, hogy aki már a teremben tartózkodik, az legyen kedves, foglalja el ülőhelyét és kapcsolja be a gépét, bár ezt úgy látom, hogy már igazából mindenki megtette. Legalábbis a technika tanúbizonysága szerint, mindenkinek a gépe be van kapcsolva. Most már csak a helyünket kellene elfoglalni ahhoz, hogy tudjuk kezdeni a mai képviselő-testületi ülést. Na! Úgy látom, hogy kellő számban vagyunk ahhoz, hogy kezdjük a mai képviselő-testületi ülést. Javaslom, hogy kezdjük azzal, amivel mindig szoktuk kezdeni, hogy kellő alázattal tudjuk képviselni azokat, akik ideküldtek minket, hogy közösen fönnállva énekeljük el nemzeti imádságunkat, a Himnuszt! Köszönöm szépen. Lassan már megszokottá válik, hogy így a képviselő-testületi munka megkezdése előtt örömhírről tudok beszámolni a képviselőknek és most is ezt tenném. Nem tudom, tudják-e, de ugye a riói olimpia nemsokára nyáron lesz, ezt bizonyára tudják. Azt viszont nem biztos, hogy tudják, hogy most már immáron kettő darab riói résztvevője van a XVI. kerületi közösségnek, ugyanis, nem is olyan régen, néhány hónappal ezelőtt, a riói olimpiára kvalifikálta magát egy kerületi fiatal. Éppen, hogy 18 éves elmúlt, Egri Viktória sportlövő. Viktória arra kérlek, hogy gyere ide, és hogy … Mindannyiunk nevében mondhatom, hogy szívből gratulálunk Neked, érd el azt az eredményt a Riói Olimpián, amit szeretnél, ehhez kívánunk sok erőt, sikert, meg biztos kezet. Ugye ez kell a … Jó!

EGRI VIKTÓRIA (MIKROFON NÉLKÜL)

Köszönöm szépen.

KOVÁCS PÉTER-MIKROFON NÉLKÜL

Biztos agy, meg biztos kéz! Szurkolni fogunk Neked! Még egyszer szívből gratulálunk! Még egy puszit adok Neked. Köszönjük, hogy itt voltál.

EGRI VIKTÓRIA-MIKROFON NÉLKÜL

Köszönöm szépen.

KOVÁCS PÉTER

És mielőtt a napirendekre térnénk, kérdezem az Ügyrendi Bizottságot, és annak elnökét, Abonyi Jánost, hogy nyilván vannak javaslataik, hisz vannak sürgősségi előterjesztések. Parancsoljál, János!

ABONYI JÁNOS

Köszönöm a szót, Polgármester úr. Az Ügyrendi Bizottságnak a következő javaslatai vannak. Tekintettel arra, hogy a 2. napirendi pont zárt ülést feltételez, illetve zárt ülést kell tartani, ezért javasoljuk, hogy a 85/2016. számú előterjesztés, amelyik a III. számú felnőtt fogorvosi körzet fogorvosi feladatainak vállalkozási formában történő ellátására kiírt pályázattal kapcsolatos döntésről szól, az legyen az új 2-es napirend. Lévén, hogy vendégek vannak a napirendhez.

KOVÁCS PÉTER

Sürgősségi előterjesztések közül?

ABONYI JÁNOS

Igen, igen, a sürgősségiek közül, bocsánat! A sürgősségi előterjesztések másik két pontja 84/2016-os számú előterjesztés, az óvodai kapacitásbővítést célzó beruházás támogatása tárgyú pályázat benyújtásáról szóló, javasoljuk, hogy legyen az új 15-ös, tehát a transzformátor áthelyezés utáni napirend. És ezt kövesse a 86/2016-os számú előterjesztés, ami az önkormányzati feladatellátást szolgáló fejlesztések támogatása tárgyú pályázat benyújtásáról szól. Mint ismert a képviselők előtt a 15-ös, eredeti 15-ös napirendet, interpellációt, Vajda úr visszavonta. Köszönöm szépen.

KOVÁCS PÉTER

Köszönöm szépen. Tehát akkor az eredetileg 2-sel jelzett, az most az eredetileg már 3-as lenne, illetve már 3-as, tehát nem akarjátok máshova helyezni, csak …

ABONYI JÁNOS

Így van.

KOVÁCS PÉTER

… oda, elé szeretnétek, jó. Tehát aki egyetért azzal, hogy a „III. számú felnőtt orvos, fogorvosi körzet fogorvosi feladatainak vállalkozási formában történő ellátására kiírt pályázattal kapcsolatos döntés” 2. napirendi pontként legyen megtárgyalva, az kérem, igennel ezt jelezze, minősített szótöbbséges döntés. Szavazzunk! A Képviselő-testület 17 egyhangúlag elfogadta ezt a javaslatot.

H A T Á R O Z A T:

158/2016. (V. 11.) Kt. A Képviselő-testület a „III. számú felnőtt fogorvosi körzet fogorvosi feladatainak vállalkozási formában történő ellátására kiírt pályázattal kapcsolatos döntés” tárgyában benyújtott sürgősségi indítványt 2. napirendi pontként tárgyalja.

Határidő: 2016. május 11.

Felelős: Kovács Péter polgármester

KOVÁCS PÉTER

Aki egyetért azzal, hogy a sürgősségi előterjesztésként beterjesztett: „Javaslat óvodai kapacitásbővítést célzó beruházás támogatása tárgyú pályázat benyújtására” című előterjesztés az eredetileg jelzett, 14-es napirend után kerüljön tárgyalásra, az most szavazzon igennel, minősített szótöbbséges döntés. Szavazzunk! Köszönöm szépen. 17 igen, egyhangúlag elfogadta a testület.

H A T Á R O Z A T:

159/2016. (V. 11.) Kt. A Képviselő-testület a „Javaslat óvodai kapacitásbővítést célzó beruházás támogatása tárgyú pályázat benyújtására” tárgyú sürgősségi indítványt 16. napirendi pontként tárgyalja.

Határidő: 2016. május 11.

Felelős: Kovács Péter polgármester

KOVÁCS PÉTER

És aki egyetért azzal, hogy a „Javaslat önkormányzati feladatellátást szolgáló fejlesztések támogatása tárgyú pályázat benyújtására” című előterjesztést, a most elfogadott előterjesztés után tárgyalja a Képviselő-testület, az kérem, igennel ezt jelezze. Szavazzunk! Minősített szótöbbséges döntés! A Képviselő-testület 17 igen, egyhangúlag elfogadta ezt a javaslatot is.

H A T Á R O Z A T:

160/2016. (V. 11.) Kt. A Képviselő-testület a „Javaslat önkormányzati feladatellátást szolgáló fejlesztések támogatása tárgyú pályázat benyújtására” tárgyú sürgősségi indítványt 17. napirendi pontként tárgyalja.

Határidő: 2016. május 11.

Felelős: Kovács Péter polgármester

KOVÁCS PÉTER

Így nincs más hátra, mint előre, hogy az egész napirendről, az eredeti 15-ös nélkül szavazzunk, mert azt visszavonták, aki ezzel egyetért, kérem, igennel ezt jelezze. Szavazzunk! Köszönöm szépen. A Képviselő-testület 17 igen, egyhangúlag elfogadta ezt a javaslatot.

H A T Á R O Z A T:

161/2016. (V. 11.) Kt. A Képviselő-testület az ülés napirendjét az alábbiak szerint állapítja meg:

**NAPIREND:**

1. Jelentés az Önkormányzat Képviselő-testülete határozatainak végrehajtásáról, illetve a még végre nem hajtott határozatok helyzetéről

Előterjesztő: Kovács Péter polgármester

2. III. számú felnőtt fogorvosi körzet fogorvosi feladatainak vállalkozási formában történő ellátására kiírt pályázattal kapcsolatos döntés

Előterjesztő: Dr. Csomor Ervin alpolgármester

3. Tájékoztató az Önkormányzat 2015. évi pereiről, a jogi képviseletet ellátó ügyvédek tevékenységéről

Előterjesztő: Dr. Csomor Ervin alpolgármester

4. Javaslat a Kertvárosi Sportlétesítményeket Üzemeltető Kft. 2015. üzleti évről készített éves beszámolójának elfogadására

Előterjesztő: Kovács Péter polgármester

5. Javaslat a REHAB XVI. Foglalkoztató és Szolgáltató Nonprofit Kft. 2016. évi üzleti tervének megtárgyalására

Előterjesztő: dr. Csomor Ervin alpolgármester

6. Javaslat Budapest Főváros XVI. kerületi Önkormányzat 2016. évi költségvetésének I. számú módosítására

Előterjesztő: Kovács Péter polgármester

7. Átfogó értékelés a Budapest Főváros XVI. kerületi Önkormányzat 2015. évi gyermekjóléti és gyermekvédelmi feladatainak ellátásáról

Előterjesztő: Dr. Csomor Ervin alpolgármester

8. Javaslat a 26/2011. (I. 19.) Kt. és 132/2012. (IV. 4.) Kt. határozatok visszavonására (Lucernás utca 14. és Csömöri út 17.)

Előterjesztő: Dr. Csomor Ervin alpolgármester

9. Javaslat a Budapest XVI. kerület, Caprera utca 1. szám alatti ingatlan hasznosítására

Előterjesztő: Dr. Csomor Ervin alpolgármester

10. Javaslat a Budapest XVI. kerület Hősök fasora – Galgahévíz utca 102767/1 hrsz-ú ingatlan telekhatár-rendezésére

Előterjesztő: Dr. Csomor Ervin alpolgármester

11. a/ Javaslat a Budapest XVI. kerület, Szlovák úton (Rákosi út – Timur utca között) tervezett gyalogos átkelőhelyek közvilágításának bővítésére létesülő közvilágítási hálózat átadásához szükséges nyilatkozatok kiadására

Előterjesztő: Kovács Péter polgármester

b/ Javaslat a Budapest XVI. kerület, Olló utca és Krenedits Sándor utca szennyvízcsatornázására létesült víziközmű vagyon átadására

Előterjesztő: Kovács Péter polgármester

c/ Javaslat a Budapest XVI. Szlovák út 22. szám előtt létesült víziközmű vagyon átadására

Előterjesztő: Kovács Péter polgármester

12. Jelentés Budapest Főváros XVI. kerületének 2015. évi környezeti állapotáról

Előterjesztő: Szász József alpolgármester

13. Javaslat az Atlétikai Reménységekért Alapítvány elszámolásának elfogadására, valamint kérelmének támogatására

Előterjesztő: Kovács Péter polgármester

14. Javaslat kerületi alapítványok közművelődési tevékenységének támogatására

Előterjesztő: Kulturális és Sport Bizottság

15. Javaslat transzformátor áthelyezésére

Előterjesztő: Kovács Péter polgármester

16. Javaslat óvodai kapacitásbővítést célzó beruházás támogatása tárgyú pályázat benyújtására

Előterjesztő: Dr. Csomor Ervin alpolgármester

17. Javaslat önkormányzati feladatellátást szolgáló fejlesztések támogatása tárgyú pályázat benyújtására

Előterjesztő: Kovács Péter polgármester

18. A polgármester, az alpolgármesterek, a tanácsnokok, a bizottsági elnökök beszámolója az előző Képviselő-testületi ülés óta történt, fontosabb eseményekről

19. Képviselői kérdések, közérdekű bejelentések

KOVÁCS PÉTER

Így akkor soron következik 1-sel jelzett:

NAPIREND: 1. Jelentés az Önkormányzat Képviselő-testülete határozatainak végrehajtásáról, illetve a még végre nem hajtott határozatok helyzetéről

***78/2016. sz. előterjesztés***

Előterjesztő: Kovács Péter polgármester

KOVÁCS PÉTER

Előterjesztőként nincs hozzáfűznivalóm. Kérdezem, van-e kérdés? Kérdést nem látok. Vélemény, javaslat, hozzászólás? Ilyen sincsen. Határozathozatal következik. Az előterjesztésnek a 12. oldalán kezdődő határozati javaslatról döntünk. Szavazzunk! Köszönöm szépen. A Képviselő-testület 17 igen, egyhangúlag elfogadta a határozati javaslatot. Így ezt a napirendi pontot lezártam.

H A T Á R O Z A T:

162/2016. (V. 11.) Kt. Budapest Főváros XVI. kerületi Önkormányzat Képviselő-testülete a

318/2015. (X. 28)

89/2016 (III. 9.)

114/2016. (III. 30.)

116/2016. (III. 30.)

117/2016. (III. 30.)

120/2016. (III. 30.)

121/2016. (III. 30.)

129/2016. (IV. 20.)

133/2016 (IV. 20.)

134/2016. (IV. 20.)

135/2016. (IV. 20.)

136/2016. (IV. 20.)

137/2016. (IV. 20.)

138/2016. (IV. 20.)

139/2016. (IV. 20.)

140/2016. (IV. 20.)

141/2016. (IV. 20.)

142/2016. (IV. 20.)

143/2016. (IV. 20.)

144/2016. (IV. 20.)

147/2016. (IV. 20.)

148/2016. (IV. 20.)

149/2016. (IV. 20.)

150/2016. (IV. 20.)

151/2016. (IV. 20.)

Kt. határozatainak végrehajtásáról szóló jelentést elfogadja.

Határidő: 2016. május 11.

Felelős: Kovács Péter polgármester

KOVÁCS PÉTER

Most zárt ülésen tárgyaljuk ugye ezt a napirendet, jól mondom? Akkor zárt ülési napirend következik, arra kérem a mindenkit, hogy ennek a feltételeit teremtsük meg, tehát aki nem kapcsolódik ehhez a zárt ülési napirendhez, az legyen kedves, kint várakozzon mindaddig, ameddig ez lesz! Titanilla, Te kapcsolódsz hozzá? Fogorvosi

***A 2. és 3. napirend tárgyalása zárt ülésen történik.***

KOVÁCS PÉTER

Soron következik eredetileg 3-sal jelzett:

NAPIREND: 4. Javaslat a Kertvárosi Sportlétesítményeket Üzemeltető Kft. 2015. üzleti évről készített éves beszámolójának elfogadására

***76/2016. sz. előterjesztés***

Előterjesztő: Kovács Péter polgármester

KOVÁCS PÉTER

Előterjesztőként annyit fűznék hozzá, hogy mint ahogy az előterjesztésben is jeleztem ugye a Felügyelő Bizottság véleménye alapján terjesztem elő az ügyvezető igazgató prémiumára vonatkozó javaslatot, melyet kiosztottak mindenki számára. Kérdezem, van-e kérdés? Kérdést nem látok. Vélemény, javaslat, avagy hozzászólás? Kovács Raymund a Felügyelő Bizottság elnöke, parancsoljon!

KOVÁCS RAYMUND

Igen, köszönöm szépen. Valóban ki lett osztva itt a Felügyelő Bizottságnak, vagy megtalálható az anyagok között is feltöltve a határozatai, én csak annyit tennék hozzá az itt helyszínen kiosztott, Polgármester úr által jegyzett anyaghoz, hogy az egy kicsit túlbővítette mindazt, amiről a Felügyelő Bizottság szólt, tehát a Felügyelő Bizottság csupán a beszámoló alapján döntött úgy és egyéb jogszabályokat, meg önkormányzati egyebeket nem vett figyelembe. Nem is gondolom, hogy a feladatunk, minekünk véleményeznünk kellett ezt a javaslatot és az a véleményünk, hogy a beszámoló alapján elérte ezt a prémium célkitűzést, tehát kicsit túl van magyarázva a …

KOVÁCS PÉTER

Kell-e módosító javaslat?

KOVÁCS RAYMUND

… dolog. Nem kell, csak, csak mondanám, hogy az önkormányzatnak milyen szabályai és milyen egyéb jogszabályok vonatkoznak, az nem volt feladata a Felügyelő Bizottságnak az én megítélésem szerint, de a határozatban biztos, hogy csak az szerepel, hogy a beszámoló alapján ítéltük meg így a dolgot. Köszönöm.

KOVÁCS PÉTER

Köszönöm szépen. Hát a Vagyonhasznosítási Iroda vezetője jogász és pontosan gondolom, hogy azért mert ő készítette a határozati javaslatot, pontosan fogalmazott ebben az ügyben, de akkor ezek szerint nem szükséges a határozati javaslat módosítása. Több hozzászólást nem látok, így határozathozatal következik. Az előterjesztés 2. oldalán található I. számú határozati javaslatról szavazunk, melynek elfogadása minősített szótöbbséget igényel. Szavazzunk! A Képviselő-testület 16 igen, 0 nem, 1 tartózkodás mellett elfogadta ezt a javaslatot.

H A T Á R O Z A T:

166/2016. (V. 11.) Kt. Budapest Főváros XVI. kerületi Önkormányzat Képviselő-testülete, mint a tulajdonosi jogok gyakorlója elfogadja, hogy a Kertvárosi Sportlétesítményeket Üzemeltető Kft. (Cg.: 01-09-878027, székhelye: 1165 Budapest, Újszász u. 106-108., képviseli: Rátonyi Gábor) 2015. évi 4 864 E Ft-os adózott eredménye a Kft.-nél maradjon, és ez az összeg átvezetésre kerüljön az Eredménytartalékba.

Határidő: 2016. május 20.

Felelős: Kovács Péter polgármester

KOVÁCS PÉTER

Az előterjesztés 2. oldalán kezdődő II. számú határozati javaslatról döntünk, melynek elfogadása szintén minősített szótöbbséget igényel. Szavazzunk! A Képviselő-testület 15 igen, 0 nem, 2 tartózkodás mellett elfogadta.

H A T Á R O Z A T:

167/2016. (V. 11.) Kt. Budapest Főváros XVI. kerületi Önkormányzat Képviselő-testülete, mint a tulajdonosi jogok gyakorlója, a Kertvárosi Sportlétesítményeket Üzemeltető Kft. (Cg.: 01-09-878027, székhelye: 1165 Budapest, Újszász u. 106-108., képviseli: Rátonyi Gábor) 2015. évi egyszerűsített éves beszámolóját – figyelembe véve a könyvvizsgálói jelentést és a Felügyelő Bizottság ezzel kapcsolatos véleményét – elfogadja.

Felkéri a Kft. ügyvezető igazgatóját, hogy a hatályos jogszabályok rendelkezési alapján gondoskodjon a cégbírósági letétbe helyezésről, valamint a közzétételről.

Határidő: 2016. május 31.

Felelős: Kovács Péter polgármester

KOVÁCS PÉTER

És a kiosztott III. számú határozati javaslatot nem olvasom fel, de ennek elfogadása szintén minősített szótöbbséget igényel, Szavazzunk! Köszönöm szépen. A Képviselő-testület 15 igen, 0 nem, 2 tartózkodás mellett ezt is elfogadta. Így ezt a napirendi pontot le tudtam zárni.

H A T Á R O Z A T:

168/2016. (V. 11.) Kt. Budapest Főváros XVI. kerületi Önkormányzat Képviselő-testülete a Kertvárosi Sportlétesítményeket Üzemeltető Kft. Felügyelő Bizottságának 16/2016. (05. 04) KFB határozatának alapján megállapítja, hogy a Kft. ügyvezetője a 2015. évben meghatározott prémiumfeladatok közül az alábbiakat teljesítette:

- az üzleti tervben meghatározott pénzügyi kompenzáció 6%-os mértékű csökkenése,

- a bérleti díjból származó bevételek, inflációt meghaladó mértékű emelése.

Az ügyvezető részére a 2015. évre meghatározott prémiumának 90%-a, a 2016. év tervezett bevételei terhére kifizethető. A Képviselő-testület felkéri a Polgármestert a határozat közlésére.

Határidő: 2016. május 31.

Felelős: Kovács Péter polgármester

KOVÁCS PÉTER

Soron következik 4-sel jelzett:

NAPIREND: 5. Javaslat a REHAB XVI. Foglalkoztató és Szolgáltató Nonprofit Kft. 2016. évi üzleti tervének megtárgyalására

***77/2016. sz. előterjesztés***

Előterjesztő: dr. Csomor Ervin alpolgármester

KOVÁCS PÉTER

Az előterjesztő Csomor Ervin alpolgármester úr. Bocsánat, Rátonyi úrnak, illetve a megjelent kollégáknak köszönöm szépen a részvételt. Természetesen maradjanak, ha érdekli Önöket az önkormányzat működése és a testület ülése, de ha egyéb, fontos dolguk van, akkor köszönjük a részvételt. Csomor Ervin alpolgármester úré a szó!

DR. CSOMOR ERVIN

Köszönöm szépen. Tisztelt Képviselő-testület. Én túlságosan sokat nem szeretnék hozzáfűzni. Azt gondolom, hogy az előterjesztésben, illetőleg a határozati javaslatban részletesen megindokoltuk, hogy miért nem javasoljuk most ennek az üzleti tervnek az elfogadását. Én úgy gondolom, és ennek a véleménye úgy tudom, hogy mind a Felügyelő Bizottság, mind pedig a könyvvizsgáló kiosztott véleményével egybecseng. Úgy gondolom, hogy 2016. VI. 22-ei testületi ülésen, amikor ugye a korábbi döntéseink alapján ugye a közhasznúság vizsgálatát és a szükséges döntéseket meg fogjuk tudni hozni, akkorra a szempontok alapján ezt az ügyvezetőnek át kell dolgoznia és annak alapján új üzleti tervet javasolnék készíteni. Köszönöm szépen.

KOVÁCS PÉTER

Köszönöm szépen. Kérdezem, van-e kérdés? Kérdést nem látok. Vélemény, javaslat, avagy hozzászólás? Kovács Raymund képviselő úr, parancsoljon!

KOVÁCS RAYMUND

Köszönöm szépen. Én annyi hozzáfűzést tennék, most ugye miután értelemszerűen nem tárgyalja, vagy nem fogadja el itt a Képviselő-testület, de azért egy legközelebbi üzleti tervre én azt javasolnám, hogy valamivel részletesebb önköltségszámítás legyen, vagy alátámasztva itt a Kft. működését, mert ez így elég kevés az én megítélésem szerint. Én például arra is kíváncsi lennék, hogy ez a füzetbolt, ez mennyire váltotta be a hozzá fűző reményeket, tehát az, az úgy kevés szerintem, egy önköltségszámításnál, meg egy üzleti tervnél, hogy az ebből származó bevételt, azt a napi készpénzforgalomra tudják használni. Tehát ennél ezért egy kicsit konkrétabb és jobban körülírt dolgot szeretnék én például látni ebben az ügyben, ami kézzelfogható, de egyébként is az önköltségszámításnál, mert itt a számokból az derül ki, hogy nagyjából még a befektetett alapanyagokat és eszközöket is, sem teljes mértékben, vagy éppen, hogy csak az árbevételből fedezni tudják. Az meg pedig probléma, mert akkor valakit dotálunk, valamilyen vállalkozást. Tehát az szerintem a minimális elvárás, hogy legalább azok az eszközök, amik egy termékbe belekerülnek, azoknak az árát, azt kapjuk meg ezért. Tehát erre énszerintem célszerű lenne egy ilyen alapossággal készülő üzleti tervet, vagy bármit, amiről vizsgálat készül, legalább ez megtérül-e a Kft. esetében. Köszönöm szépen.

KOVÁCS PÉTER

Köszönöm szépen. Következő hozzászóló Antalóczy Csaba, a Felügyelő Bizottság elnöke. Parancsoljon!

ANTALÓCZY CSABA

Köszönöm a szót, Polgármester úr. Szeretném ismertetni a Felügyelő Bizottság határozatát, nem tudom, hogy megkapta-e a Képviselő-testület, de azért ismertetném. Tehát a Felügyelő Bizottság megtárgyalta az előterjesztett 2016. évi üzleti tervet, és az alábbi határozatot hozta: A REHAB XVI. Foglalkoztató és Szolgáltató Nonprofit Kft. Felügyelő Bizottsága az előterjesztett 2016. évi üzleti tervét nem tartja megalapozottnak. A Felügyelő Bizottság felkéri az ügyvezetőt, hogy új, megalapozott és részleteiben is kidolgozott üzleti tervet készítsen, valamint prioritással kezelje az elkövetkező időszakokban a munkabérek, járulékok, adók és közüzemi költségek kifizetését. Köszönöm szépen a szót.

KOVÁCS PÉTER

Köszönöm szépen. Több hozzászólót, jelentkezést nem látok. Kérdezem az előterjesztőt, kíván-e zárszót mondani? Igen. Parancsoljon!

DR. CSOMOR ERVIN

Köszönöm szépen. Csak annyit, hogy Kovács Raymund úrnak a hozzászólásával teljes mértékben egyet tudok érteni. Javaslom a határozati javaslatban szereplőket akkor elfogadásra a Képviselő-testületnek.

KOVÁCS PÉTER

Köszönöm szépen. Határozathozatal következik. Az előterjesztés 2. oldalán kezdődő határozati javaslat elfogadása minősített szótöbbséget igényel, kérem, szavazzanak! Köszönöm szépen. A Képviselő-testület 16 igen, 0 nem, és 1 tartózkodás mellett elfogadta a határozati javaslatot.

H A T Á R O Z A T:

169/2016. (V. 11.) Kt. Budapest Főváros XVI. kerületi Önkormányzat Képviselő-testülete a REHAB XVI. Foglalkoztató és Szolgáltató Nonprofit Kft. az ügyvezetője által előkészített 2016. évi üzleti tervét nem tartja megalapozottnak. A Képviselő-testület felkéri a Kft. ügyvezetőjét arra, hogy az üzleti év valós támogatási igényét feltüntetve, terjesszen a Kft. kizárólagos tulajdonosa elé olyan üzleti tervet, melyben a valós támogatási igény a jelen évben már folyósított támogatási igényével megegyezik, és dolgozzon ki valós és betartható megoldást a Kft. ezen felüli tervezett veszteségének csökkentésére, a tevékenység átszervezésével és nagyobb árbevétel generálásával, új üzleti partnerek felkutatásával. A Képviselő-testület az új üzleti tervet a Kft. közhasznú szervezetté történő átalakításával összefüggő döntések jóváhagyására vonatkozó előterjesztéssel együtt kívánja tárgyalni.

Határidő: Az ügyvezető értesítésére: 2016. május 18.

Az új üzleti terv előkészítésére: 2016. június 8.

Az új üzleti terv előterjesztésére: 2016. június 22-ei Kt-i ülés

Felelős: Kovács Péter polgármester

Az üzleti terv előkészítéséért: A Kft. ügyvezetője

KOVÁCS PÉTER

Így ezt a napirendi pontot le tudtam zárni. Siklósi Attilának köszönöm a részvételt. Soron következik eredetileg 5-sel jelzett:

NAPIREND: 6. Javaslat Budapest Főváros XVI. kerületi Önkormányzat 2016. évi költségvetésének I. számú módosítására

***73/2016. sz. előterjesztés***

Előterjesztő: Kovács Péter polgármester

KOVÁCS PÉTER

Az előterjesztőként én annyit mondanék el, hogy ahogy azt már megszokhatták, az önkormányzat gazdálkodása stabil és kiegyensúlyozott, különösebb, sőt egyáltalán problémák, pénzügyi problémák nem terhelnek minket és ezért van is lehetőségünk arra, hogy néhány olyan dolgot, -ban előre lépjünk, amit eddig nem terveztünk. Ebből ugye én kiemeltem az elején egyet, vagy kettőt, ebből talán a legtöbb embert anyagilag érintő, ez a „kertváros pótlék” maximális összegének megemelése, ugye 130.000.- Ft-os bruttó összegről, 135.000.- Ft-ra, tehát akinek ez alatt van az önkormányzattól kapott jövedelme, ugye az kaphatja a maximum 10.000.- Ft-os, havi juttatást, melyet negyedévente adunk. Eddig ugye ez 130.000.- volt. Tettük ezt azért, mert ugye a Kormány megemelte a garantált bérminimumot 129.000.- Ft-ra, tehát ott is van egy jelentős előrelépés, és akkor hát mi is tudunk egyet még előrébb lépni. Illetve azt gondolom, hogy Csomor alpolgármester úrtól talán nem veszem el azt a kenyeret, hogyha elmondom, hogy ugye itt már korábban volt Képviselő-testület előtt is példa az SNI-s, illetve hát autista gyerekekkel való foglalkozásról, és a javaslatára bekerült a költségvetésbe egy kiegészítés, egy esélyegyenlőségi pótléknak nevezett dolog ugye az óvodában, az óvodapedagógusok számára. Azok számára természetesen, akik ugye SNI-s gyerekekkel foglalkoznak a csoportjukban, és ezt szeptembertől javasolnám. Bölcsődében is. Köszönöm szépen. A kiegészített óvodákban, illetve bölcsődékben, tehát akik hozzánk tartoznak. Persze sokat tudnék beszélni, de nem szeretnék ez ügyben. Inkább várom a kérdéseket. Kérdések nincsenek. Vélemény, javaslat. Vannak, csak meg kell találni a gombot. Varga Ilona képviselő asszony. Parancsoljon!

VARGA ILONA

Köszönöm szépen. Az a helyzet, hogy nem találtam tényleg a gombot. Egy kérdésem van. A Kertvárosi Egészségügyi Szolgálat költségvetésében még nem szerepel ez a teljesítmény-volumen korlát növekedés, hogy ez, ennek mi az oka?

KOVÁCS PÉTER

Ez ide le van írva, amennyire én tudom, hogy ugye, ennek még …

VARGA ILONA

Igen?

KOVÁCS PÉTER

…. hogy ennek van még egy adminisztratív átfutási ideje. Tehát az, hogy döntöttek róla, és meg fogjuk kapni a pénzt, annak még egy szerződéses alátámasztása kell. Amíg nincs szerződés, addig nem tudjuk beleírni. De ezt előbb-utóbb alá fogják írni mindkét oldalról és akkor belekerül. Tehát megvan a pénz, nem kell izgulni, csak még fizikailag nem került ide. Csomor alpolgármester úr kiegészítene. Parancsoljon!

DR. CSOMOR ERVIN

Igen, köszönöm szépen. Ugye ilyenkor az a rendszer, hogy először ugye meghatározott ÁNTSZ engedélyt kell beszerezni. Ugye ez egyébként meg is történt, mivel ugye új szakma, belgyógyászat, erre megvan az ÁNTSZ, majd azt követően jön a szerződés. Az, ha jól emlékszem május 3-tól megkötésre került a szerződés, de ugye fizikálisan még pénzt nem kapunk. Mivel ugye a finanszírozás az csúsztatva érkezik. Tehát én azt gondolom, hogy a költségvetés II. számú módosítása, ami ugye mindig szokott lenni, ugye a tételeknek a helyrerakása, abban fog részben ugye bevétel, részben pedig kiadási oldalnál is szerepelni. Mert ugye hát azért kapjuk a pénzt, hogy azt el is költsük majd ugye orvosok … (Valaki mond valamit.) Hát igen! Ez nem, egyébként …

KOVÁCS PÉTER

Ez …… Magyarországon. Már bocsánat!

DR. CSOMOR ERVIN

Egyébként ez nem vicc, mert gyakorlatilag a Kertvárosi Egészségügyi Szolgálat eddig is közel 120%-on teljesítette a korábbi volumen korlátját, tehát kvázi megtehetné azt, hogy fogja, és ezt a többlet-finanszírozást kvázi zsebre teszi, mert akkor is el tudja számolni a teljesítményt, mert eddig magasabban telj … Tehát nem ez a szándék nyilvánvalóan. Csak azért mondom, hogy ezt el is akarjuk költeni. Tehát lesz bevételi, lesz kiadási oldala is.

KOVÁCS PÉTER

Köszönöm szépen. Vélemény, javaslat, hozzászólás? Ilyet nem látok. Határozathozatal következik. Ugye számos módosító javaslat érkezett a, szám szerint 15 darab. Erről kell nyilatkoznom, hogy befogadom-e, vagy szavazunk róla. Akkor mennék szépen sorba. 1-sel Vajda Zoltán képviselő úr javasolja, hogy a fejlesztési céltartalékból különítsünk el korcsolyapálya létesítésére 10 millió forintot. Ugye ezt már javasolta az eredeti költségvetésnél is, ha jól emlékszem, akkor azt ígértem, hogy majd a módosításnál térjünk erre vissza, hogy van-e pénzünk, vagy sincsen. Láthatóan van pénzünk, ígéretemet tartom, én befogadom ezt a javaslatot. A 2. számmal, Abonyi, Sebők és Vajda képviselő uraknak van javaslatuk „Babakötvény állami támogatásának 50%-os megemelésére”. Azzal a, hogy mondjam, azzal a javaslattal vagy inkább szándékkal, hogy ugye, azokat a családokat támogassuk, akiknek gyerekük születik, tehát, hogy már – hogy szokták ezt csúnyán mondani? – hogy gyermekes szülők lesznek, mert ugye gyermek nélkül nehéz szülőnek lenni, mindegy tehát ez egy ilyen furcsaság, de tehát a szülőket és a családokat támogassuk. Én ezzel alapvetően egyetértek, hisz azért sok mindent támogattunk. Az, hogy pont ennek a Babakötvényhez való hozzáállása a legjobb dolog-e azt én személy szerint nem tudom, ezért én, de viszont nem akarnám azt, hogy, hogy elvesszen ez a kezdeményezés, én azt javaslom, Csomor Ervin alpolgármester úrral megbeszélve, hogy legyen ez az összeg, amit itt javasolnak ez a 12.750.000.- Ft tartalékba kerüljön. És nézzük meg azt, hogy valóban így van, van-e erre szükség vagy más módon kellene a szülőket támogatni itt a XVI. kerületben. Erre készüljön nyilván egy előterjesztés, egy rendelet, de a pénz akkor legyen meg, hogyha ez egy-két hónapon belül előkerül, akkor ki fog derülni, hogy akkor pontosan mire van szükség. Úgyhogy én ezt a javaslatot befogadom, ezzel a módosítással, hogy tartalékba kerül és a gyermekes családokat fogja támogatni ezzel az összeggel a kerületi önkormányzat. 3-as számmal Abonyi, Sebők és Vajda képviselő uraknak iskolakezdési támogatásra van javaslatuk. Ugye itt azt javasolják, hogy 9,3 millió forint kerüljön a tartalékból egy megcímzett részre. Én önmagában azzal nem vitatkoznék, hogy, illetve vitatkoznék, hogy érdemes-e iskolakezdési támogatást adni, vagy sem. Ugye van erre egy segély, tehát elvileg mindenki odafordulhat, de azt is megértem, hogy ezzel a javaslattal két legyet tudunk egy csapásra ütni, hogyha jól figyelem. Mert ugye azt mondják, hogy ne pénzt adjunk, hanem mondjuk füzetcsomagot, melyet ugye az előbbi napirendnél tárgyalt REHAB Kft. készítene. Ez szerintem egy sokkal jobb formája zárójelben, csöndesen mondom a REHAB támogatásának, mint ugye a korábbi hitelek. Tehát, hogyha erre irányul a kezdeményezés. Ezt is úgy támogatnám én, hogy derüljön ki, mert, hogyha valamit ingyen adnak, az általában, hogy mondjam, az emberek lenézik, hogy ez nem kell. Tehát én azt javaslom, és itt alpolgármester úr, Csomor alpolgármester úr segítségét kérem, hogy befogadom ezt a javaslatot azzal, hogy akkor kérdezzük meg a szülőket, záros határidőn belül, és konzultáljon az iskolákkal, hogy milyen fajta füzetre lenne szükség, igénylik-e ezt a füzetet egyáltalán, és egyébként hogy van. Mert ugye itt, hogyha jól látom, azt tetszettek előterjeszteni, hogy 3100 gyerek ugye én ezt megkérdeztem, ezek az alsósok, 3000 forint értékben. Meglátjuk, hogy ebbe beleférünk, nem férünk, szerintem egy kicsit sok ez a 3.000.- Ft, mert annyi füzetre talán nincsen szüksége a gyereknek, de ezt a tanárok jobban tudják. Majd meglátjuk. A keretösszeg minden esetre meglesz, aztán meglátjuk, hogy mi a helyzet. Tehát a javaslatot befogadom. 4-es javaslat: Abonyi, Sebők, Vajda képviselő uraknak lakhatási támogatás. 5-ös a kríziskeret megemelése. A 6-os az önkormányzati segély, a 7-es az ápolási támogatás, a 8-as a súlyosan fogyatékos, tartósan beteg kiemelt támogatásának megemelése. Ezek mind szociális támogatások, és én egybe kezelném a javaslatokat. Szerintem nem szükséges ez a pénz, merthogy azért alakítottuk ki, és úgy fogadtuk el az eredeti költségvetési rendeletben az összegeket, mint ami a gyakorlati tapasztalat, hogy hányan veszik igénybe ezeket a dolgokat. Úgyhogy majd a javaslati sor végén visszatérnék ezekre a javaslatokra. 9-es számmal: Abonyi, Sebők és Vajda képviselő urak közösen beterjesztettek Kerületgazda Szolgáltató Szervezet költségvetésében parkfenntartási feladatokra további 5 millió forintot különítenének el. Ugye a Kerületgazda folyamatosan fejleszti a parkfenntartással kapcsolatos dolgait. Nyilván lehet ezzel gyorsabban haladni és lehet lassabban haladni. Hogyha jól látom, akkor a képviselők arra tesznek javaslatot, hogy valamivel gyorsabban haladjunk, mint az eredeti elképzelés. Én azt gondolom, hogy van annyi pénzünk, hogy ezt odaadjuk a Kerületgazdának és akkor egy kicsivel többet tudnak csinálni parkfenntartásba, ami egyébként már a mai nap is sokkal jobban néz ki, mint ami korábban volt. Persze mindenen lehet javítani. Úgyhogy, ha azt gondolják, hogy evvel segítünk a Kerületgazda parkfenntartási feladatokra, akkor én ezt elfogadom. Következő javaslat, Abonyi, Sebők, Vajda képviselő urak 10-es számmal: a Kerületgazda Szolgáltató Szervezet játszótereken található játszószerek javítására kerüljön 3.000.000.- Ft elkülönítésre. A javaslatuk után én beszéltem a Kerületgazda Szolgáltató vezetőjével és ő azt mondta, hogy igazából ő ezt úgy tudná, persze örül minden pénznek, de ő ezt úgy tudná elkölteni, hogy akkor fölvenne még két embert ennek a feladatnak az ellátására. Tehát, hogy ne az legyen, hogy ő összeget kap, hanem mondjuk azt, hogy akkor lesz két embere, így lenne egy játszótér javítási brigádja, korábbi emberekkel együtt, akik ezzel foglalkoznának. Hát nem azt mondom, hogy éjjel-nappal, mert ugye mindenkinek csak 8 órát kell, vagy lehet dolgoznia egy héten, de ők ezzel foglalkoznának. Kiszámoltattam Nyíri Ildikóval, ez kicsit több, mint, amit Önök javasoltak, ez 3.662.000.- Ft, és akkor én azt javasolnám, hogy két fő szakmunkás illetményét és egyéb bérjellegű juttatásai, mindezek járulékának költségére, így kerüljön be a Kerületgazda költségvetésébe ez az összeg, illetve ennél egy kicsit magasabb. Úgyhogy ha ezt egyetértenek vele, akkor így, befogadnám ezt a javaslatot. 11-es javaslat: Abonyi, Sebők, Vajda képviselő urak közös javaslata a Prevenciós program (Életvezetési Központ) megvalósítására 2,5 millió forintot javasolnak a Kábítószer Egyeztető Fórum keret megemelésére. Én ezt tudom, Abonyi úrnak ez szívfájdalma és ez mindig visszatérő javaslata. És hogy mondjam, szerintem jó kezekben van a Kábítószer Egyeztető Fórum, jó felé haladunk. És hogyha azt mondják, itt közösen, és megkérdeztem, hogy erre ezt a pénzt még hatékonyan el tudnák költeni, akkor én javaslom, hogy akkor legyen, tehát befogadom ezt a javaslatot. 12-sel jelzett: Abonyi, Sebők, Vajda képviselő urak közös javaslata, hogy az iskolák számítástechnikai eszközöknek a fejlesztésére 10.000.000.- Ft-ot tegyünk félre a fejlesztési céltartalékból. Én a következőt javaslom, ugye a Képviselő-testület mérhetetlen bölcsességével megbízott azzal, hogy menjek az iskolákba és folytassak a pedagógusokkal konzultációt. Nagyon sok konzultáció megvolt, még van néhány hátra, ezért nem terjesztettem még a képviselők elé a polgármesteri beszámoló keretében, hogy mi a tapasztalat. De közös tapasztalat az, hogy a számítógép hálózat, illetve az eszközök, azok igen le vannak lakva. Gondolom Sebők úr is volt egy ilyen konzultáción, gondolom az ő ötlete volt ez a javaslat. Én nem vagyok ennek ellene, és azért javaslom, hogy legyen ilyen, de tartalékban egyelőre, nevesített tartalékban, mert a sajtóértesülésekből én még nem vagyok teljesen biztos, hogy egyébként az önkormányzat, tehát itt a KLIK átalakításával, meg az oktatási rendszer átalakításával kapcsolatban egyáltalán nem vagyok biztos abban, hogy egyáltalán az önkormányzatoknál marad ez az üzemeltetési jog. Ugye a fenntartás az államnál van, az üzemeltetés ugye nem. Amennyiben nyilván az üzemeltetés nem marad nálunk, tehát kvázi nem leszünk már az iskolában semmiért felelősek, akkor nyilván én azt gondolom, államnak kellene ezt a feladatot megoldani. Ezért én nem költeném most el, hanem azt javaslom, hogy rakjuk tartalékba, amikor ez eldől. Én azt remélem, hogy pár héten belül el fog dőlni. Bizonyára emlékeznek képviselőtársaim, ugye, mi azt a javaslatot tettük, fogalmaztuk meg itt közösen, pont az ellenkezőjét, hogy inkább magunkra vállaljuk azokat a terheket, mint például ez az informatikai fejlesztés, és ezért is örülök ennek a módosító javaslatnak, hogy akkor tovább gondolták ezt a dolgot, hogy ezt fölvállaljuk, hogy ezzel még egy kis példát is mutatunk abból a szempontból, hogy hátha a döntéshez is befolyásolja, hogy az önkormányzatok képesek egyébként ellátni ezt a feladatot, vagy sem. Hát akkor mi mondjuk azt, hogy akkor van 10 millió forintunk arra, hogy az elmaradt fejlesztéseket pótoljuk. Zárójelben jegyzem meg, hogy nyilván nem 3 év alatt lett 8 éves, meg 10 éves a számítógép, hanem már korábban sem volt annyira fölkészülve akkor még önállóan gazdálkodó intézmény, hogy ezeket fejlessze, bár akkor nyilván még csak 3 évesek voltak. De azért itt van mit tenni, úgyhogy én ezt befogadom azzal, hogy tartalékban, nevesítetten legyen egy ilyen keret. Varga Ilona képviselő asszony 13-as számmal a következőt javasolja: hogy bérlakás javítás, karbantartásra legyen plusz 3 millió forint. Irodavezető asszonnyal konzultálva, aki mindig azért sír, hogy legyen egy kis pénz, amit ezt tud, ő nagy lendülettel örül ennek. Alpolgármester úr is azt mondta, hogy 3 millió forintot el tudnak értelmesen költeni, úgyhogy ezt a javaslatot én befogadom. Varga Ilona képviselő asszonynak van egy javaslata, hogy a Kerületgazda Szolgáltató Szervezet költségvetésébe 2.000.000.- Ft kerüljön át az általános működési tartalékba, a nyári napközis tábor miatt. Nyilván minden pénzt el tudunk költeni a nyári napközis táborra. Ugye itt volt egy levelezés, amennyire én tudom, alpolgármester úrral, Szász alpolgármester úrral, hogy akkor most ez, hogy legyen, mint legyen. Én annak vagyok a híve, nem vagyok híve ingyenességnek, semmi módon, általában, mint ahogy mondtam az előbb a füzeteknél is, annak van egyfajta olyan dolga, hogy hát akkor azért biztos nem kapunk semmit, nem érdemes elmenni. Én inkább annak vagyok híve, hogy a rászorultakat támogassuk. Vagy a rászorulókat támogassuk. Nyilván, hogyha ez a 2 millió forint segít abban, hogy nagyobb körben tudjuk a rászorulókat támogatni, akkor én ennek örülök. Alpolgármester úr azt mondta, hogy ugye van erre szabályzat, hogy akkor milyen módon. Ez nyilván ki fog egészülni, úgyhogy én ezt a javaslatot befogadom képviselő asszony részéről. 15. számmal a Környezetvédelmi Közbiztonsági Bizottság 1,5 millió forintot szeretne az általános tartalékból a komposztálási akció lebonyolítására. Gondolom azért, mert nagyon sok a jelentkező és kevés volt a komposzt láda. Ez egy kiemelt projekt nálunk, úgyhogy ez a 1,5 millió forint nem lehet akadály. Ezt a javaslatot is befogadom. És akkor maradt a 4., 5., 6., 7., 8. ami szerintem fölösleges, abból a szempontból, hogy ez a pénz, ez nem lesz elköltve. De mivel olyan helyzetben vagyunk, hogy minden módosító javaslatot befogadtam, már nem akarom a kedvet elrontani azzal, hogy ezt nem fogadom be, én befogadom. De tudják képviselőtársaim, most is mondom Önöknek, hogy ez egy olyan javaslat, ami mintha a tartalékba lenne, tehát, hogy most nevesítettük erre, ugyanaz lesz, mert a tapasztalat az, hogy nem fogjuk elkölteni, tehát végül is mindegy, hogy hol van. Ezzel együtt, hogy a kedvüket ne vegyem el, én befogadom ezt a javaslatot is. Mizsei úr ügyrendben. Parancsoljon, képviselő úr!

MIZSEI LÁSZLÓ

Bizottsági elnökként szerettem volna.

KOVÁCS PÉTER

De azt a kört már lezártuk.

MIZSEI LÁSZLÓ

Jó, rendben, értem, köszönöm.

KOVÁCS PÉTER

No, hát mivel minden módosító javaslat befogadásra került, így a módosító javaslatokkal együtt tenném föl szavazásra az előterjesztésnek a ötven, …. Biztos? Mindjárt megtalálom én is, köszönöm szépen. 51. oldalán található rendeleti javaslatot, ez volt nekem, hogy kelljen, melynek elfogadása minősített szótöbbséget igényel, aki ezzel egyetért, kérem, igennel ezt jelezze. Szavazzunk! Köszönöm szépen. A Képviselő-testület 16 igen, 0 nem, 1 tartózkodással elfogadta a rendeleti javaslatot.

Budapest Főváros XVI. kerületi Önkormányzat Képviselő-testülete megalkotja a Budapest Főváros XVI. kerületi Önkormányzat 2016. évi költségvetéséről szóló 37/2015. (XII. 21.) önkormányzati rendelet I. számú módosításáról szóló

**10/2016. (.........) önkormányzati rendeletét.**

**Budapest Főváros XVI. kerületi Önkormányzat Képviselő-testületének**

**10/2016. (V. 17.) önkormányzati rendelete**

**az Önkormányzat 2016. évi költségvetéséről szóló**

**37/2015. (XII. 21.) önkormányzati rendelet módosításáról**

Budapest Főváros XVI. kerületi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, és az Alaptörvény 32. cikk (1) bekezdés f) pontjában, az államháztartásról szóló 2011. évi CXCV. törvény 34. §-ában, valamint a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés d) pontjában meghatározott feladatkörében eljárva a következőket rendeli el:

**1. §** Budapest Főváros XVI. kerületi Önkormányzatnak az Önkormányzat 2016. évi költségvetéséről szóló 37/2015. (XII. 21.) önkormányzati rendelete (a továbbiakban: Rendelet)2. § (1) bekezdése helyébe a következő rendelkezés lép:

„(1) A Képviselő-testület az Önkormányzat 2016. évi költségvetésének a költségvetési és finanszírozási bevételek együttes főösszegét **14 197 811 E Ft**-ban, a költségvetési és finanszírozási kiadások együttes főösszegét **14 197 811 E Ft**-ban határozza meg. Ezen belül:

1. a költségvetési bevételi főösszeg **11 273 319** **E Ft**,
2. a költségvetési kiadási főösszeg **14 197 811 E Ft**,
3. a költségvetésen belül keletkezett bevételek és kiadások különbözete, azaz a költségvetési egyenleg **-2 924 492 E Ft** (az egyenleg a működési költségvetési bevételek 1 106 063 E Ft-os többletének és a felhalmozási költségvetési bevételek 4 030 555 E Ft összegű hiányának az eredője), amelyet a belső finanszírozási bevétel finanszíroz,
4. a költségvetési maradvány igénybevétele, azaz a belső finanszírozási bevétel   
   **2 924 492 E Ft** (ebből működési maradvány 341 189 E Ft, felhalmozási maradvány 2 583 303 E Ft),
5. a külső finanszírozás bevétele **0 E Ft**, továbbá
6. a finanszírozási kiadási összeg **0** **E Ft**.”

**2. §** A Rendelet 3. § b) és c) pontjai helyébe a következő rendelkezések lépnek:

„b) A 2. § (1) bekezdésében megállapított bevételek és kiadások költségvetési szervenkénti megoszlását, a költségvetési szervek kötelező feladatainak, önként vállalt feladatainak kiemelt előirányzatait, valamint a létszám előirányzatot költségvetési szervenként e rendelet *2.2. – 2.17. mellékletei* szerint, összesítve e rendelet *2. mellékletében* határozza meg, az összesítés tartalmazza a Polgármesteri Hivatal tervszámait is.

c) A 2. § (1) bekezdésében megállapított bevételek és kiadások polgármesteri hivatali részletezését, kötelező feladatainak, önként vállalt feladatainak, államigazgatási feladatainak kiemelt előirányzatok szerinti részletezését, valamint a létszám előirányzatot e rendelet *2.1. melléklete* tartalmazza, a Polgármesteri Hivatal személyi juttatásait, a munkaadókat terhelő járulékokat és szociális hozzájárulási adót előirányzatonként részletezve e rendelet *2.1.A.* *mellékletében*, dologi kiadásait előirányzatonként részletezve e rendelet *2.1.B.* *mellékletében* határozza meg.”

**3. §** A Rendelet 4. § (1) bekezdése helyébe a következő rendelkezés lép:

„(1) A Képviselő-testület a tartalékokról e rendelet 5. mellékletében rendelkezik. Az Önkormányzat általános működési tartalékát 52 239 E Ft-ban állapítja meg – ebből 12 750 E Ft a babakötvény állami támogatásának 50 %-os megemelésére szolgáló tartalékkeret –, a fennmaradó 39 489 E Ft az évközi többletigények, valamint az elmaradt bevételek pótlására szolgál. A tartalék felhasználásáról és átcsoportosításáról a Polgármester dönt.”

**4. §** A Rendelet 4. § (3) bekezdése helyébe a következő rendelkezés lép:

„(3) A Képviselő-testület a költségvetési szervek által felhasználható általános működési tartalékot 30 176 E Ft-ban állapítja meg.”

**5. §** A Rendelet 4. § (5)–(6) bekezdései helyébe a következő rendelkezések lépnek:

„(5) A Képviselő-testület az Önkormányzat fejlesztési céltartalékát 208 335 E Ft-ban állapítja meg, melyből 115 500 E Ft az ingatlan letétek, az egyéb óvadékok, letétek és a bérlakás kaució fedezete, valamint 92 835 E Ft polgármesteri hatáskörben használható fel és csoportosítható át.

(6) A Képviselő-testület további fejlesztési céltartalékként 307 998 E Ft-ot határoz meg egyéb, előre nem tervezhető kiadások fedezetéül, melyből 10 000 E Ft-ot az Önkormányzat által működtetett iskolák számítástechnikai eszközeinek fejlesztésére tartalékol.”

**6. §** A Rendelet 4. § (8) bekezdése helyébe a következő rendelkezés lép:

„(8) A Képviselő-testület a költségvetési szervek felújítási és karbantartási céltartalékáról a 6./B. mellékletben, a felújítási kiadások között rendelkezik, keretösszegét 139 880 E Ft-ban állapítja meg.”

**7. §** Ez a rendelet a kihirdetését követő napon lép hatályba.

|  |  |
| --- | --- |
| ***Kovács Péter***  ***polgármester*** | ***Ancsin László***  ***jegyző*** |

[**melléklet:**](2016.%20évi%2010.%20sz.%20rendelet%20melléklete.xls)

**Záradék:**

**E rendelet 2016. év május hó 17. napján kihirdetésre került.**

**Ancsin László**

***jegyző***

**ÁLTALÁNOS INDOKOLÁS**

Budapest Főváros XVI. kerületi Önkormányzat 2016. évi költségvetéséről szóló 37/2015. (XII. 21.) önkormányzati rendeletének módosítását az államháztartásról szóló 2011. évi CXCV. törvény 30. § és 34-35. §-a, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet előirányzat módosításra és átcsoportosításra vonatkozó rendelkezései alapján hajtja végre a Képviselő-testület. Megjelennek benne a központi költségvetésből 2016. január 1. – március 31. között kapott pótelőirányzatok, a pályázatokon elnyert támogatások, megtörténik a 2016. évi költségvetési maradvány, a kiutalatlan támogatások Képviselő-testület által elfogadott összegeinek tervbevétele, a költségvetési szervek működési és felhalmozási bevételei, államháztartáson belülről és kívülről érkező pénzeszközeinek többletbevételeiből eredő előirányzat rendezések. Átvezetésre kerülnek a rendeleten a tartalékok terhére vállalt kötelezettségvállalások és kifizetések könyvelés szerinti teljesítés helyére történő átcsoportosításai, egyéb számviteli előírásoknak megfelelő átcsoportosítások, valamint egyes, feladat végrehajtáshoz kapcsolódó előirányzat rendezések.

**RÉSZLETES INDOKOLÁS**

**1. §** Az Önkormányzat 2016. évi módosított költségvetésének fő számait a következő változások idézik elő:

Az Önkormányzat költségvetési bevételei és finanszírozási bevételei mindösszesen **1 868 152** **E Ft**-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***12 329 659*** |
| 2. | **Önkormányzat működési támogatásai** | **+53 362** |
| 3. | **Működési célú támogatások államháztartáson belülről** | **+186 513** |
| 4. | - Önkormányzat | -30 |
| 5. | - Költségvetési szervek | +186 543 |
| 6. | **Közhatalmi bevételek** | **+320 405** |
| 7. | - Önkormányzat | +320 405 |
| 8. | **Működési bevételek** | **+10 642** |
| 9. | - Önkormányzat | +1 697 |
| 10. | - Költségvetési szervek | +8 945 |
| 11. | **Működési célú átvett pénzeszközök** | **+14 500** |
| 12. | - Önkormányzat | +14 500 |
| 13. | *Működési bevételek növekedése összesen* | *+582 422* |
| 14. | **Felhalmozási célú támogatások államháztartáson belülről** | **+186** |
| 15. | - Költségvetési szervek | +186 |
| 16. | **Felhalmozási bevételek** | **-162 687** |
| 17. | - Önkormányzat | -163 632 |
| 18. | - Költségvetési szervek | +945 |
| 19. | **Felhalmozási célú átvett pénzeszközök** | **+102 138** |
| 20. | - Önkormányzat | +101 538 |
| 21. | - Költségvetési szervek | +600 |
| 22. | *Felhalmozási bevételek változása összesen* | *-60 363* |
| 23. | ***Költségvetési bevételek változása összesen*** | ***+525 059*** |
| 24. | ***Finanszírozási bevételek: Előző év költségvetési maradványának igénybevétele*** | ***+1 343 093*** |
| 25. | ***Költségvetési és finanszírozási bevételek változása mindösszesen*** | ***+1 868 152*** |
| 26. | **2016. évi I. számú módosított előirányzat** | **14 197 811** |

A költségvetési szervek (Polgármesteri Hivatallal együtt) kiadási előirányzatai összességében 584 243 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***6 346 948*** |
| 2. | Személyi juttatások | +215 600 |
| 3. | Munkaadókat terhelő járulékok és szociális hozzájárulási adó | +50 237 |
| 4. | Dologi kiadások | +219 111 |
| 5. | Beruházások | +99 232 |
| 6. | Felújítások | +63 |
| 7. | **Kiadási előirányzatok változása összesen** | **+584 243** |
| 8. | **2016. évi I. számú módosított előirányzat** | **6 931 191** |

A Polgármesteri Hivatal személyi juttatásai 43 118 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***586 973*** |
| 2. | Alapilletmények | +8 795 |
| 3. | Normatív jutalom | +22 192 |
| 4. | Céljuttatás, projektprémium | + 6 767 |
| 5. | Állományba nem tartozók megbízási díja | +5 364 |
| 6. | **Személyi juttatások változása összesen** | **+43 118** |
| 7. | **2016. évi I. számú módosított előirányzat** | **630 091** |

A Polgármesteri Hivatal munkaadókat terhelő járulékok és szociális hozzájárulási adó előirányzata 11 312 E Ft-tal növekszik, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***162 075*** |
| 2. | Szociális hozzájárulási adó | +9 334 |
| 3. | Rehabilitációs hozzájárulás | +1 978 |
| 4. | **Munkaadókat terhelő járulékok változása összesen** | **+11 312** |
| 5. | **2016. évi I. számú módosított előirányzat** | **173 387** |

A Polgármesteri Hivatal dologi kiadásai 12 368 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***108 023*** |
| 2. | Gyógyszerbeszerzés | +50 |
| 3. | Egyéb információhordozó-beszerzése | +900 |
| 4. | Egyéb üzemeltetési, fenntartási anyagbeszerzés | -50 |
| 5. | Számítástechnikai szoftverekhez, adatbázisokhoz kapcsolódó informatikai szolgáltatások | +240 |
| 6. | Adatátviteli célú távközlési díjak | +351 |
| 7. | Nem adatátviteli célú távközlési díjak | +3 027 |
| 8. | Egyéb szakmai szolgáltatások | +2 000 |
| 9. | Kiszámlázott egyenes adózású értékesített termékek, nyújtott szolgáltatások áfabefizetése miatti kiadás | +800 |
| 10. | Díjak, egyéb befizetések kiadásai | +50 |
| 11. | Egyéb különféle dologi kiadások előirányzata (Tartalék) | +5 000 |
| 12. | **Dologi kiadások változása összesen** | **+12 368** |
| 13. | **2016. évi I. számú módosított előirányzat** | **120 391** |

A Polgármesteri Hivatal beruházási kiadásai 9 690 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***240*** |
| 2. | Jármű beszerzés, létesítés | +9 690 |
| 3. | **Beruházási kiadások változása összesen** | **+9 690** |
| 4. | **2016. évi I. számú módosított előirányzat** | **9 930** |

Az Önkormányzat személyi juttatásai 5 424 E Ft-tal növekednek, amelynek indoka:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***126 769*** |
| 2. | Nyári diákmunka alapilletménye | +2 600 |
| 3. | Önkormányzati képviselők, polgármester, alpolgármesterek juttatásai | +49 |
| 4. | Állományba nem tartozók megbízási díja - egyéb feladatokra | +2 775 |
| 5. | **Önkormányzat személyi juttatásainak változása összesen** | **+5 424** |
| 6. | **2016. évi I. számú módosított előirányzat** | **132 193** |

Az Önkormányzat munkaadókat terhelő járulékok és a szociális hozzájárulási adó 1 075 E Ft-tal növekszik, amelynek indoka:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***39 249*** |
| 2. | Szociális hozzájárulási adó | +1 075 |
| 3. | **Önkormányzat munkaadókat terhelő járulékok változása összesen** | **+1 075** |
| 4. | **2016. évi I. számú módosított előirányzat** | **40 324** |

Az Önkormányzat dologi kiadásai 47 928 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***638 860*** |
| 2. | Fejlesztő játékok beszerzése | +1 000 |
| 3. | Számítástechnikai szoftverekhez, adatbázisokhoz kapcsolódó informatikai szolgáltatások | +2 378 |
| 4. | Informatikai eszközök karbantartási szolgáltatásai | -500 |
| 5. | Adatátviteli célú távközlési díjak | +100 |
| 6. | Egyéb különféle kommunikációs szolgáltatások | +994 |
| 7. | Karbantartási, kisjavítási szolgáltatások (kivéve informatikai eszközökhöz kapcsolódó) | +1 697 |
| 8. | Vásárolt közszolgáltatások | +519 |
| 9. | Egyéb szakmai szolgáltatások | +323 |
| 10. | Egyéb üzemeltetési, fenntartási szolgáltatások | +470 |
| 11. | Kiszámlázott egyenes adózású értékesített tárgyi eszközök, immateriális javak áfabefizetése miatti kiadás | -34 788 |
| 12. | Kiszámlázott fordított adózású vásárolt termékek, igénybe vett szolgáltatások áfabefizetése miatti kiadás | +75 735 |
| 13. | **Dologi kiadások változása összesen** | **+47 928** |
| 14. | **2016. évi I. számú módosított előirányzat** | **686 788** |

Az Önkormányzat kötelezően ellátandó működési feladatok kiadásai és önként vállalt működési feladatok kiadásai 37 803 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***421 219*** |
| 2. | Parkfenntartás | -97 |
| 3. | Növényvédelem | +500 |
| 4. | Vízdíj (közterületek közüzemi számlái) | -403 |
| 5. | Aszfaltos járdajavítás | +10 000 |
| 6. | Földútjavítás | +4 000 |
| 7. | Árok, áteresz üzemeltetés, helyi csapadékvíz elvezetés kialakítása | +7 394 |
| 8. | Utca névtáblák gyártása | +2 000 |
| 9. | Lámpázás | +100 |
| 10. | Egyéb közterületi munkák | +3 000 |
| 11. | Bérlakások, javítása, karbantartása | +3 000 |
| 12. | Rendkívüli előre nem látható kiadások fedezetéül (Vagyonhasznosítási Iroda feladatkörében) | -1 000 |
| 13. | Tiszti Kaszinó közműdíja | +4 000 |
| 14. | Folyóirat, időszaki kiadvány kiadásai | +1 341 |
| 15. | Kábítószerügyi Egyeztető Fórum | +2 968 |
| 16. | "Babacsomag" program | +1 000 |
| 17. | **Működési feladatok változása összesen** | **+37 803** |
| 18. | **2016. évi I. számú módosított előirányzat** | **459 022** |

Az Önkormányzat ellátottak pénzbeli juttatásai 11 600 E Ft-tal növekednek, amelynek indoka:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***125 220*** |
| 2. | Kríziskeret | +700 |
| 3. | Ápolási támogatás | +3 000 |
| 4. | Súlyosan fogyatékosok és tartósan betegek kiemelt támogatása | +1 000 |
| 5. | Lakhatási támogatás | +4 000 |
| 6. | Önkormányzati segély | +2 900 |
| 7. | **Ellátottak pénzbeli juttatásainak** **változása összesen** | **+11 600** |
| 8. | **2016. évi I. számú módosított előirányzat** | **136 820** |

Az Önkormányzat egyéb működési célú kiadások, elvonások és befizetések, céljelleggel nyújtott támogatások és tartalékok 210 566 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***1 119 939*** |
| 2. | Magyar Államkincstár felé teljesítendő visszafizetések | +23 827 |
| 3. | 2015. évi intézményi kiutalatlan támogatás a 2015. évről áthúzódó kötelezettségvállalások teljesítésére | +81 459 |
| 4. | Visszafizetendő 2014. évi támogatás a Magyar Államkincstár által végzett felülvizsgálat után | +5 829 |
| 5. | Iskolaválasztó rendezvény | -1 078 |
| 6. | HungaroControl pályázaton elnyert összeg felhasználása | +2 500 |
| 7. | Díjadományozás | -762 |
| 8. | Önkormányzat által fenntartott óvodákban dolgozó óvoda-pedagógusok kötelező továbbképzése | -488 |
| 9. | Önkormányzat által fenntartott óvodákban dolgozó óvoda-pedagógusok szakmai továbbképzése | -220 |
| 10. | Önkormányzati többségi tulajdonú nem pénzügyi vállalkozásnak működési célú visszatérítendő támogatás, kölcsön nyújtása | +12 000 |
| 11. | Kertvárosi Sportlétesítményeket Üzemeltető Kft. kompenzációja | +11 476 |
| 12. | Életjáradéki szerződés, lakásért életjáradék rendszer | +1 500 |
| 13. | Prevenciós keret (ESZB hatáskör) és egészségfejlesztési keret | -20 682 |
| 14. | Környezetvédelmi támogatás és pályázati keret | +1 822 |
| 15. | Iskolakezdési támogatás az alsó tagozatosok számára | +9 300 |
| 16. | Intézmények részére rendelkezésre álló működési tartalék | -27 989 |
| 17. | Önkormányzat általános működési tartaléka | +3 239 |
| 18. | Fejlesztési céltartalék | -7 165 |
| 19. | Fejlesztési céltartalék egyéb, előre nem tervezhető kiadások fedezetéül | +115 998 |
| 20. | **Egyéb működési célú kiadások változása összesen** | **+210 566** |
| 21. | **2016. évi I. számú módosított előirányzat** | **1 330 505** |

Az Önkormányzat beruházási kiadásai 507 654 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***2 334 257*** |
| 2. | Egyéb épület beszerzés, létesítés = Ingatlan vásárlás | +28 466 |
| 3. | Csatorna beruházások | +116 547 |
| 4. | Burkolat felújítások | +74 910 |
| 5. | Lakossági tájékoztató táblák | +907 |
| 6. | Járdaépítés | +1 887 |
| 7. | Parkoló építés | +26 218 |
| 8. | Út, járda és parkoló tervezés | +9 118 |
| 9. | Csapadékvíz elvezetés | +30 523 |
| 10. | Közvilágítás fejlesztése | +5 575 |
| 11. | Tervezések, szabályozási és rendezési tervek | -2 794 |
| 12. | Strand bővítése | +2 794 |
| 13. | Tiszti Kaszinó átépítése és új funkcióval történő ellátása | +857 |
| 14. | Korcsolyapálya létesítése | +10 000 |
| 15. | Egyéb építmény létesítése - Vagyonhasznosítási Iroda feladatkörében | +309 |
| 16. | Informatikai gép, berendezés és felszerelés beszerzés, létesítés | +1 391 |
| 17. | Nem egyedi megrendelésre készült szoftvertermékek beszerzése - Informatikai és szervezetfejlesztési stratégia | +8 555 |
| 18. | Pályázati keret | +200 000 |
| 19. | Jármű beszerzés, létesítés | -7 609 |
| 20. | **Beruházási kiadások változása összesen** | **+507 654** |
| 21. | **2016. évi I. számú módosított előirányzat** | **2 841 911** |

Az Önkormányzat felújítási kiadásai 453 242 E Ft-tal növekednek, amelynek indoka:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***1 134 765*** |
| 2. | Önkormányzati épület felújítása | +84 597 |
| 3. | XVI. Kerületi napközis tábor felújítása (János utcai tábor) - Szentmihály Kulturális Központjának létrehozása | +60 000 |
| 4. | Egészségügyi alapellátást nyújtó ingatlan felújítása: Délceg utcai gyermekrendelő felújítása | +1 397 |
| 5. | Áthúzódó intézményi felújítások mindösszesen | +10 120 |
| 6. | Kölcsey Ferenc Általános Iskola felújítása | +153 |
| 7. | Sashalmi Tanoda Általános Iskola felújítási I. ütem (homlokzati nyílászárók cseréje, homlokzati hőszigetelés, tető hő-és vízszigetelése, villámhárító kiépítés) | +2 858 |
| 8. | Szent Györgyi Albert Általános Iskola belső csatorna átépítése | +1 884 |
| 9. | Szerb Antal Gimnázium homlokzati nyílászárók cseréje | +80 000 |
| 10. | Táncsics Mihály Általános Iskola földszinti területen az ebédlő és konyha átépítése, új melegítő konyha és új tanterem kiépítése, homlokzati nyílászárók cseréje | +32 021 |
| 11. | János u. 51. volt MDF székház külső és belső felújítása ”Öregek Napközi Otthonává” | +60 000 |
| 12. | Szerb Antal Gimnázium pinceszinti rajzterem és a büfé környéki pincei folyosó felújítása | +3 000 |
| 13. | Pályázathoz: Mátyásföldi Fecskefészek Óvoda Baross Gábor u. 32-36. üres épületében 3 csoportszoba kialakítása (79 gyermek) engedélyezései terv készítése | +1 800 |
| 14. | Tóth Ilonka Emlékház kialakítása | +36 000 |
| 15. | Erzsébetligeti Színház napfénygaléria üvegportáljainak cseréje, illetve kisebb felújítások | +2 585 |
| 16. | Napsugár Óvoda: Ágoston Péter utcai tagóvoda felújítása | +25 840 |
| 17. | Biztonsági felülvizsgálatok: Bölcsődék, óvodák és egyéb intézmények elektromos hálózatainak biztonsági felülvizsgálata és javítása | +647 |
| 18. | Felújítási és karbantartási céltartalékból új feladatokra felhasználható keretösszeg | +39 880 |
| 19. | Iskolaudvar és óvodaudvar felújítási program | +10 000 |
| 20. | Egyéb építmény felújítása (Uszodák felújítása) | +460 |
| 21. | **Felújítási kiadások változása összesen** | **+453 242** |
| 22. | **2016. évi I. számú módosított előirányzat** | **1 588 007** |

Az Önkormányzat egyéb felhalmozási célú kiadásai 8 617 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***42 433*** |
| 2. | Önkormányzati többségi tulajdonú nem pénzügyi vállalkozásnak egyéb felhalmozási célú támogatások - Kertvárosi Sportlétesítményeket Üzemeltető Kft. | +7 079 |
| 3. | Önkormányzati többségi tulajdonú nem pénzügyi vállalkozásnak egyéb felhalmozási célú támogatások - Sashalmi Piac Kft. | +1 538 |
| 4. | **Egyéb felhalmozási célú kiadások változása összesen** | **+8 617** |
| 5. | **2016. évi I. számú módosított előirányzat** | **51 050** |

Az Önkormányzat finanszírozási kiadásainak 248 061 Ft-os növekedésének indoka:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi eredeti előirányzat*** | ***4 709 850*** |
| 2. | Központi, irányítószervi támogatás folyósítása (Intézményfinanszírozás) | +248 061 |
| 3. | **Finanszírozási kiadások változása összesen** | **+248 061** |
| 4. | **2016. évi I. számú módosított előirányzat** | **4 957 911** |

**2. §** A költségvetési szervekre vonatkozó rendeleti táblák kiegészülnek a 2.17. rendeleti táblával, mely a Kertvárosi Helytörténeti és Emlékezet Központ költségvetését tartalmazza.

**3-6. §** Az Önkormányzat céltartalékairól rendelkezik, az alábbi megbontásban:

a) Önkormányzat általános működési tartaléka

b) Önkormányzat által irányított költségvetési szervek általános működési tartaléka

c) Önkormányzat fejlesztési céltartaléka

d) Önkormányzat fejlesztési céltartaléka egyéb, előre nem tervezhető kiadások fedezetéül

e) Önkormányzat felújítási és karbantartási céltartaléka

**7. §** Hatályba léptető rendelkezést tartalmaz.

KOVÁCS PÉTER

Én azt hittem, egyhangú lesz, de hát tévedni emberi dolog. Egy csatlakozó határozati javaslatot is terjesztenék a Képviselő-testület elé. A közbeszerzés jelezte számomra, hogy amennyiben elfogadják a költségvetés módosítást, és ugye megemelkedik a keretösszege a János utcai napközis tábornak, ugye akkor az már képviselő-testületi hatáskör lenne ennek a lebonyolítása, mert, hogy olyan kiírásban van közbeszerzési szempontból. Viszont ez mindjárt, teljesen biztosan nyáron kerülne sor rá. Még egyszer mondom, tehát. Figyelek! Remélem, képviselő úr! Tehát eddig volt egy keretösszeg a költségvetésben a nyári napközis táborba. Kicsit továbbgondoltuk, hogy mire van szükség. A keretösszeg megemelkedett arra a szintre, melynek eldöntése a pályázat kiírása, lebonyolítása, közbeszerzése, a Képviselő-testület hatásköre. De mivel nyári szünetben lesz ez, én nyári szünetben rendkívüli testületi ülést nem szeretnék összehívni. Ellenben javasolnám a Képviselő-testületnek, hogy ezt a hatáskört adja át a költségvetés … Költségvetés!? Közbeszerzési Bizottságra, és ők végezzék el ezt a dolgot, hogy ne nekünk kelljen. Egy, egy ilyen csatlakozó határozati javaslatom van. Föl is olvasom, jó? És utána szavaznánk róla: A Budapest Főváros XVI. kerületi Önkormányzat Képviselő-testülete felhatalmazza a Közbeszerzési Bizottságot, hogy a János utcai napközis tábor beruházási munkálataihoz kapcsolódó közbeszerzési eljárásban – tekintettel arra, hogy az az eljárás, várhatóan a Képviselő-testület nyári szünetének időszakára esik – az eljárási döntéseket meghozza. A felelős: Kovács Péter polgármester. Határidő: a közbeszerzési eljárás lezárásáig (szerződéskötésig). Aki ezzel egyetért, kérem, igennel ezt jelezze. Szavazzunk! A Képviselő-testület 17 igen, egyhangúlag elfogadta a határozati javaslatot. Így ezt a napirendi pontot le tudtam zárni.

H A T Á R O Z A T:

170/2016. (V. 11.) Kt. A Budapest Főváros XVI. kerületi Önkormányzat Képviselő-testülete felhatalmazza a Közbeszerzési Bizottságot, hogy a János utcai napközis tábor beruházási munkálataihoz kapcsolódó közbeszerzési eljárásban – tekintettel arra, hogy az várhatóan a Képviselő-testület nyári szünetének időszakára esik - az eljárási döntéseket meghozza.

Határidő: a közbeszerzési eljárás lezárásáig (szerződéskötésig)

Felelős: Kovács Péter polgármester

KOVÁCS PÉTER

Soron következik eredetileg 6-sal jelzett előterjesztés:

NAPIREND: 7. Átfogó értékelés a Budapest Főváros XVI. kerületi Önkormányzat 2015. évi gyermekjóléti és gyermekvédelmi feladatainak ellátásáról

***75/2016. sz. előterjesztés***

Előterjesztő: Dr. Csomor Ervin alpolgármester

KOVÁCS PÉTER

Parancsoljon, Alpolgármester úr!

DR. CSOMOR ERVIN

Köszönöm szépen. Ez jogszabályi kötelezettsége minden évben az önkormányzatnak, de én úgy gondolom, hogy azon túlmenően egy elég részletes anyagot készítettünk a Képviselő-testület számára, úgyhogy remélem, hogy mindenki elolvasta. Mindig azt szoktam mondani, hogy ez az, amit nem érdemes kidobni, mert jó számok vannak benne, amit lehet máskor is használni egyébként például. Gyereklétszám, lakosságszám, amiket ugye statisztikai adatokból ugye kigyűjtött a hivatal, és számtalan érdekes dolog, úgyhogy én javaslom, hogy fogadjuk el.

KOVÁCS PÉTER

Köszönöm szépen. Az első kérdező Mizsei László képviselő úr.

MIZSEI LÁSZLÓ

Köszönöm szépen. Igazság szerint csak a piros és zöldből a piros került le, …

KOVÁCS PÉTER

Ja, értem! Tehát akkor ez még az előző hozzászólásnak a része lett volna. Akkor, a következő kérdező Abonyi János képviselő úr. Parancsoljon!

ABONYI JÁNOS

Lemaradok. Következő. Itt az Alpolgármester úr említette, hogy elég sok szám van benne, igen, egy, egy úgy megütötte a szememet. Azt írja az első statisztika, itt az állandó népességnél, a 60 fölötti korosztály létszámát illetően, hogy az állandó népességen belül 60 fölöttiek létszáma az 18.785. Viszont a lakónépesség, ami az állandó, plusz a kerületben tartózkodók, az pedig 18.757. Tehát kisebb a, kisebb a lakónépesség, mint az állandó népesség, azt én nehezen tudom elképzelni. Mert ez az állandó plusz az itt tartózkodó, hát a legalábbis az előterjesztésben a szövegmagyarázat az, az így szerepel. Ez a, ez az egyik. A másik, mi az oka, hogy, hogy a 100%-os kedvezményben részesülők létszáma itt, beleértve bölcsi, ovi, általános iskola, gimnázium, ez, ez megduplázódott? Tehát 400 valamennyiről 800-ra, vagy hát … Következő kérdésem az, hogy van egy, van egy szenzációs programja a, a Családsegítőnek, ez az iskolai szoc. munka keretében a tematikus beszélgetések. Itt miért, miért csak két intézmény vette ezt igénybe? Tehát tudna erre válaszolni Ágnes? Itt vagy? Itt vagy, igen! Tehát csak a, csak a Móra, meg a, meg a Batthyány Általános Iskola. Tehát olyan típusú szociál .. szocializálódó program, amit, amit szerintem ki kéne használni minden intézménynek. Ennyi lett volna a kérdés.

KOVÁCS PÉTER

Köszönöm szépen. Következő kérdező Varga Ilona képviselő asszony. Parancsoljon!

ABONYI JÁNOS

Ja, bocsánat!

VARGA ILONA

Valóban azt kell mondanom, hogy egy nagyon szép, nagyon alapos anyag volt, és érdemes ezt eltenni, mert sok értékes információ van benne. Még lehet egy kicsit tovább is tanulmányozni. Most azonban csak két adatra szeretnék rákérdezni, az, hogy például a só terápiának a használata az nagymértékben csökkent. Hogy ez vajon miért csökkent? Mikor pont most akarunk a strandon, vagy bocsánat az uszodában egy só szobát, most akar az uszoda egy só szobát berendezni. Akkor mit, mit takar ez a szám, hogy 1800-ról 291-re csökkent a só terápiát látogató gyerekek száma? És, hogy a játszóházat pedig egyáltalán nem látogatják. Tehát mi van ezek mögött az adatok mögött? Köszönöm szépen.

KOVÁCS PÉTER

Köszönöm szépen. Több kérdést nem látok, legalábbis jelentkezőt. Az előterjesztőnek van lehetősége válaszadásra. Parancsoljon, Alpolgármester úr!

DR. CSOMOR ERVIN

Köszönöm szépen. Hogy őszinte legyek, a kérdésekre én is csak tippelni tudom a választ. Az Abonyi úrnak, hogy ugye itt a lakónépesség, illetve az állandó népesség, ez nyilvánvalóan az a szám, hogy a kerületben több nyugdíjas van bejelentve, mint, ami ténylegesen itt lakik. Tehát ez azt jelentheti, hogy például itt van bejelentve, de mondjuk, nyugdíjas otthonokban, vagy ne adj’ Isten, mondjuk, hozzátartozónál lakik ténylegesen. Ennél, tehát csak ezt tudom …

KOVÁCS PÉTER

Bocsánat, hogy a szavadba vágok, gyakran előfordul ugye, a 90 évesekhez, meg a 95, meg a 100 évesekhez megyek köszönteni és ott is sokan vannak, akik nem ide vannak bejelentve, de itt laknak vagy legalábbis azt mondják, hogy így használják ezt a dolgot, tehát a családhoz költöznek át, de a lakhelyüket nem változtatják meg. Legalábbis az állandót.

DR. CSOMOR ERVIN

Igen, tehát ez nyilván a statisztikai adatokból került kigyűjtésre, tehát ez valószínű, nem való …, biztosan így van. Tehát ennek csak a, csak az okát tudom tippelni. És szintén csak tippelni tudok itt ugye a só terápia, meg a játszóház tekintetében, itt a magánszolgáltatókra tudok gondolni, hogy nyilvánvalóan a, ugye a só terápia, ahol van, ugye azt egyrészt igénybe veszi az, aki ténylegesen az adott intézményben van gyerek, tehát ugye mondjuk óvodában, vagy bölcsődében ugye ott gondozott. Illetőleg, hát bizonyos esetekben, például bölcsődében ugye be lehet menni, meghatározott ugye testület által elfogadott díjért. Vannak mellette magánszolgáltatók, gondolom részben azokat veszik igénybe és mondjuk a játszóház is szerintem csak az lehet, számtalan egyéb játszóház van a kerületben, kevésbé veszik talán igénybe, vagy egyáltalán a bölcsődeit. De erről igazándiból a bölcsődevezető tudna részletesebb felvilágosítást adni. Nem tudom, itt van-e az Évi?

KOVÁCS PÉTER

Helyettes.

DR. CSOMOR ERVIN

Helyettese. Igen.

KOVÁCS PÉTER

Ááá, bocsánat! Bocsánat, bocsánat! Ide kéne jönni, mert hangrögzítés folyik és nagyon nehéz a gépírónak a messziről jött hangokat leírni, főleg ha nem hallja! Köszönöm szépen. Vajda képviselő úr mellé, vagy akár ide is jöhet, amelyik szimpatikus!

VAJDA ZOLTÁN

Hát most már ügyrendit nyomok, komolyan mondom!

KLEMÁNNÉ VARGA MÁRIA

Köszönöm szépen. Üljek le?

KOVÁCS PÉTER

Tessék, mert úgy jobban hangzik.

KLEMÁNNÉ VARGA MÁRIA

Köszönöm, rendben, jó. Tamás Jánosnénak vagyok a helyettese, Klemánné Varga Mária. Igen, az időszakos felügyelet az sokkal jobban igénybe vett szolgáltatásunk. Mert akkor az anyukának nem kell ott tartózkodnia a bölcsődében, a játszóházban viszont ott van a gyermekkel, és ez jobban, nagyobb kereslet van iránta.

KOVÁCS PÉTER

Köszönöm szépen a tájékoztatást.

KLEMÁNNÉ VARGA MÁRIA

A só szoba az egy finanszírozott szolgáltatás. Nyilván sok helyen megtalálható még a kerületben. Változhat a statisztika évről-évre, tehát most ebben az évben, ezek szerint kevesebben látogatták.

KOVÁCS PÉTER

Köszönöm szépen. Vélemény, javaslat, hozzászólás kör következik.

KLEMÁNNÉ VARGA MÁRIA

Köszönöm szépen.

KOVÁCS PÉTER

Abonyi János volt a leggyorsabb. Parancsoljon, képviselő úr!

ABONYI JÁNOS

Köszönöm a szót, Polgármester úr! X éve vagyok itt a Képviselő-testületben, de mindig, mindig érdekes olvasmány egy ilyen átfogó tevé… tevékenységről szóló számadás, mert, mert tényleg nagyon sokat tanulhat belőle az ember. Nem is ismétlem meg már, hogy majdhogynem egész kerület lakosságának kötelező olvasmánnyá tenném, ha lehetne ilyet csinálni. De egyelőre még nem lehet. Gondolom az önkormányzati hatáskörök növekedésével lehetne majd egy ilyen döntést hozni. Tehát kap az ember egy …

KOVÁCS PÉTER

Ha még lenne rá jogunk, akkor se akarnék ilyet tenni!

ABONYI JÁNOS

Hát, jó. No! Mindegy, ebben, ebben nem értünk egyet egyébként. Tehát megint, megint kaptunk egy, egy, egy nagyon pozitív és átfogó képet arról, hogy gyermekvédelem ügyében és a gyermekekkel való foglalkozás ügyében mi történik. Mit csinálnak az egyes intézmények és mielőtt részletekbe is belemennék, illetve nem megyek bele részletekbe, szeretném ezt a munkát mindenkinek megköszönni és van egy-két, van egy-két dolog, amit úgy végiggondol az ember, és mondjuk ezt a Családsegítő által végzett szociális kompetenciafejlesztő programot ezen, ezen érdemes lenne elgondolkozni. Ez, ez, ez nagyon pozitív dolog, hogy esetleg netán-tán még egy főnek a felvétel, mondom, - csak érdemes lenne elgondolkodni, - felvételével ezt a programot kiterjeszteni intézményekre. Ez az egyik dolog. A másik, ami Polgármester úr említette az előző napirendnél is, ami nagyon-nagyon közel áll a szívemhez ez a Kábítószer Egyeztető Fórumnak a ténykedése. Azt hiszem, hogy most, most megint egy, megint egy olyan fázisban vagyunk egyébként, amikor ez a tevékenység ez, ez meglehetősen, meglehetősen pozitív, sokszínű nagyon sok program van. Sok mindent csinálunk és ez, ebben, ebben tényleg a Ladjánszki Timinek és a Tóth Dórinak elévülhetetlen érdemei vannak, mert ha, ha a hivatalban dolgozó koordinátorok ezt a, ezt a munkát katalizálják, ösztönzik és nem hagyják békén a tagokat, akkor, akkor tényleg ez a, ez a Fórum ez be tudja tölteni a szerepét, tevékenységét. Természetesen az elnöknek és az elnökhelyettesnek is komoly szerepe van ebben. Ha már Dórit és a Timit említettem, akkor a Szász Józsit és az Ács Anikót is meg kell említeni, lévén, hogy nem csak pozíciót mondok, hanem neveket is. Azt meg itt is köszönöm, hogy itt a, az előbb említett Életvezetési Központ Programot támogatta a Polgármester úr. Ezzel még színesedhet ez a dolog. Köszönöm szépen.

KOVÁCS PÉTER

Köszönöm szépen. Következő hozzászóló Varga Ilona képviselő asszony. Parancsoljon!

VARGA ILONA

Köszönöm szépen Polgármester úr. Kapcsolódva lenne hozzászólásom az előző kérdésemhez. Az az érzésem, hogy ha az önkormányzat nagyon okosan létrehoz olyasmit, amivel a kerület lakosait segíti, mint például ez a só szoba, vagy játszóház, akkor arra kellene törekedni, hogy az önkormányzati üzemeltetésű, ilyen jellegű létesítmények, azok ne piaci áron legyenek elérhetőek. És, hogyha olyan lehetőség is van, hogy vagy a szociális rászorultság alapján, vagy egyáltalán olcsóbbak legyenek, akkor talán több gyerek fogja ezt, mind a kettőt igénybe venni. Köszönöm szépen.

KOVÁCS PÉTER

Köszönöm szépen. Több hozzászólót nem látok. Az előterjesztőt kérdezem, nem kíván zárszót mondani. Határozathozatal következik. Az előterjesztés első oldalán kezdődő határozati javaslatról döntünk. Szavazzunk! Köszönöm szépen. A Képviselő-testület 17 igen, egyhangúlag elfogadta a javaslatot.

H A T Á R O Z A T:

171/2016. (V. 11.) Kt. Budapest Főváros XVI. kerületi Önkormányzat Képviselő-testülete elfogadja az előterjesztés 1. számú mellékletét képező átfogó értékelést a Budapest Főváros XVI. kerületi Önkormányzat 2015. évi gyermekjóléti és gyermekvédelmi feladatainak ellátásáról.

A Képviselő-testület felkéri a Polgármestert, hogy az átfogó értékelést küldje meg Budapest Főváros Kormányhivatala Szociális és Gyámhivatalának.

Határidő: 2016. május 31.

Felelős: Kovács Péter polgármester

KOVÁCS PÉTER

És mivel most már több, mint 2 órája ülésezik a Képviselő-testület, ezért nagyon szigorúan, ¼ 5-ig szünetet rendelek el, úgyhogy kérem, csak egy cigarettát szívjon el, aki dohányzik és igyekezzenek vissza! Köszönöm. Tisztelt Képviselőtársaim! Úgy látom, hogy nem vagyunk kellő számban még ahhoz, hogy kezdeni tudjuk a, bár nagyon sokan vagyunk, de még nem elegen. Bár egyszer voltam egy rendezvényen, ami szabadtéri rendezvény volt áprilisban, és marha hideg volt, és ott a konferanszié a következőt mondta, hogy sokan vagyunk, de nem elég melegen. Úgyhogy, de itt hála Istennek jó idő is van, meg fűtenek is, tehát. Kérlek szépen, ez egy, ez egy, ez egy távközlési, távközlési cégnek az éves bulija volt, tehát lesz idén is, fú ez már nagyon régen volt, amikor még az üzleti életben dolgoztam. Tehát, nem tudom … Jegyzőkönyvben? Nem volt semmi különös érdekesség! Sztoriztam, amíg megérkeznek a képviselők, de úgy látom, hogy most már kellő számban vagyunk ahhoz, hogy folytatni tudjuk a képviselő-testületi ülést. Úgyhogy soron következik… Egy kis figyelmet kérnék! Pszt! Csitt! Irodavezető asszony, ne tartsa föl képviselő asszonyt! Soron következik 7-sel jelzett:

NAPIREND: 8. Javaslat a 26/2011. (I. 19.) Kt. és 132/2012. (IV. 4.) Kt. határozatok visszavonására (Lucernás utca 14. és Csömöri út 17.)

***67/2016. sz. előterjesztés***

Előterjesztő: Dr. Csomor Ervin alpolgármester

KOVÁCS PÉTER

Parancsoljon, Alpolgármester úr!

DR. CSOMOR ERVIN

Köszönöm szépen. Tisztelt Képviselő-testület! Ez a két ingatlanunk az, ami viszonylag régóta áll …

KOVÁCS PÉTER

Irodavezető asszony, képviselő urat se tartsa föl!

DR. CSOMOR ERVIN

2011 és 2012 óta ugye korábbi áron nem sikerült értékesítenünk. Én előterjesztőként azt javasolnám, hogy a korábbi képviselő-testületi határozatokat vonjuk vissza. És mivel akkor ugye ez még testületi hatáskörbe tartozott és bízzuk meg a Gazdasági Bizottságot, …

KOVÁCS PÉTER

Egy kis figyelmet kérnék az előterjesztőnek!

DR. CSOMOR ERVIN

Bízzuk meg a Gazdasági Bizottságot, hogy az elkészült értékbecslés figyelembe vételével esetlegesen új induló licitárat állapítson meg ezeknek a telkeknek. Gyakorlatilag mind a két telek, mint ahogy az egyik értékbecslésben olvastam, hátrányos helyzetű, mind a kettőnek meg van a, nem ebbe, hanem máshol egyébként, mind a kettőnek megvan a maga oka. A Lucernás utcai ingatlan mellett egy autóbontó található, amely hát erősen elriassza az érdeklődőket ugye. A másik ingatlan pedig a Csömöri utca 17., a fényképfelvételen is látszik, ez a Csömöri úti felüljáró mellett található, gyakorlatilag lakóingatlannak nem alkalmas, vagy hát igen nagy korlátozásokkal, mivel borzalmasan forgalmas terület. Kereskedelmi célra pedig szintén nem jó, mivel jobbra nem lehet lehajtani, mivel ez a felüljáró mellett van, csak visszakanyarodva. Valószínűleg ez lehet az oka, de mondom, a Gazdasági Bizottságnak a bölcsességére bíznám én ezt az ügyet. Köszönöm.

KOVÁCS PÉTER

Köszönöm szépen. Kérdezem, van-e kérdés? Jelentkezőt nem látok. Vélemény, javaslat, avagy hozzászólás? Mizsei László képviselő úr, parancsoljon!

MIZSEI LÁSZLÓ

Köszönöm szépen. A Csömöri út 17-tel kapcsolatban szeretném megjegyezni, hogy egy gyönyörű nagy fa áll a közepén. Ne adjuk, ne adjuk …

KOVÁCS PÉTER

Emeli a telek értékét!

MIZSEI LÁSZLÓ

Ne adjuk el, csináljunk belőle parkot! Köszönöm.

KOVÁCS PÉTER

Hát, ha ez módosító javaslat, akkor kérem beterjeszteni! Kovács Raymund alpolgármester úr, bocsánat képviselő úr a következő hozzászóló.

KOVÁCS RAYMUND

Igen, köszönöm. Miután Csomor úr itt már félig utalt a bizottságra, meg a nagy bölcsességére már tegnap nagy bölcsességében úgy határozott a bizottság, hogy ha ma az a döntés születik, hogy a bizottság hatáskörébe kerül, akkor kiírta alacsonyabb összeggel. Tehát csak a rend kedvéért akkor megemlítettem volna, hogy haladjon a dolog, tehát tegnap ez a feltételes döntés született, hogyha ma a testület ezt jóváhagyja, akkor tegnap mi is jóváhagytuk az újra kiírását. Valóban én is megnéztem a Lucernás utcai ingatlant, ott valószínűleg a szomszéd az, aki hát elriasztja a, a vevőket, hiszen az összes többi ingatlant megvették már az utcában, csak ezt az egyet nem. Köszönöm.

KOVÁCS PÉTER

Köszönöm szépen. Abonyi János képviselő úr, parancsoljon!

ABONYI JÁNOS

Megnéztem ezt a Csömör 17-et. A Mizsei úrnak szeretném mondani, hogyha ő környezetvédő, akkor ezt a javaslatot nem teszi meg, mert egy olyan levegőjű helyen, mint ahogy az a telek van, ott egy parkot csinálni, gondolom, a parkban emberek járnának pihengetni és szívnák azt a vacak, büdös levegőt, úgyhogy én ezt a javaslatot nem tudnám támogatni. Köszönöm szépen.

KOVÁCS PÉTER

Én sem fogom, de látom, hogy Mizsei úr már ezt készíti. Gyakorlati tapasztalat is van a XVI. kerületi önkormányzat történetében erre. Nem tudom, emlékeznek-e még rá, ugye a Lengő utca végén, a Szabadföld út mellett volt egy játszótér, mert ugye az volt a, az volt a javaslata annak idején a lakóknak, hogy legyen ott egy játszótér, majd senki nem használta, mert ugye főútvonal mellett van és a kutya nem járt oda. Meg is kellett szüntetni és utána átraktuk egy másik helyre ezt a játszóteret, tehát Mizsei úr szeretne még hozzászólni. Parancsoljon, képviselő úr!

MIZSEI LÁSZLÓ

Köszönöm szépen. Igazság szerint csak azért adtam le, mert Polgármester úr fölvetette a dolgot. Én annak is örülnék már, hogyha ott nem park lenne, csak úgy hagynánk az egészet természet-közeli állapotban. Megjegyzem, ott a teljes környék alkalmatlan az emberi életre. Tehát ezen, ezen az alapon gyakorlatilag a házakat is kiüríthetnénk. Nemcsak a zaj, hanem a légszennyezés miatt. Én azt szeretném, hogyha az a terület úgy maradna, ahogy van. Az a fa, az gyönyörű, az érték. Nem szabad úgy eladnunk, hogy aztán valaki megváltja esetleg és oda épít valamit. Köszönöm szépen.

KOVÁCS PÉTER

Kérdésem lenne, ügyrendben. Módosító javaslatában, határidő nem szerepel, a felelős gondolom, a polgármester, de határidőt mondjon valamit képviselő úr!

MIZSEI LÁSZLÓ

1 hét múlva, nem tudom.

KOVÁCS PÉTER

1 hét múlva, 2016. május 18-a. Jól mondom-e? Azt mondja, hogy akkor több hozzászólót nem látok. Előterjesztő kíván-e zárszót mondani? Nem kíván. Az I. számú határozati javaslat ugye a Lucernásról szól. Jól mondom? Akkor az I. számú határozati javaslatról szavazunk, mert ahhoz módosítás nem érkezett. Aki ezt elfogadja, az kérem, igennel ezt jelezze. Szavazzunk! A Képviselő-testület 15 igen, 0 nem, és 1 tartózkodás mellett elfogadta.

H A T Á R O Z A T:

172/2016. (V. 11.) Kt. Budapest Főváros XVI. kerületi Önkormányzat Képviselő-testülete a 26/2011. (I. 19.) Kt. határozatát visszavonja.

Határidő: 2016. május 11.

Felelős: Kovács Péter polgármester

KOVÁCS PÉTER

A II. számú határozati javaslathoz módosító javaslatot nyújtott be Mizsei László képviselő úr. Fölolvasom, utána a módosító javaslatról szavazunk. Kicsit átfogalmazom. Nem baj, képviselő úr? Tehát az, hogy javaslom, az úgy nem jó! Tehát a Budapest Főváros XVI. kerületi Önkormányzat Képviselő-testülete úgy dönt, hogy a Csömöri út 17. ingatlan ne kerüljön eladásra, hanem helyette parkot, zöldfelületet létesítsünk. Határidő: 2016. május 18. Felelős: a polgármester. Aki ezzel egyetért, kérem, igennel ezt jelezze. Szavazzunk! A Képviselő-testület ~~5 igen~~, 4 igen, ~~7 nem~~, 8 nem,[[1]](#footnote-1) 4 tartózkodással elvetette ezt a javaslatot.

H A T Á R O Z A T:

173/2016. (V. 11.) Kt. A Képviselő-testület szavazási eredménye (4 igen, 8 nem, 4 tartózkodás) alapján az alábbi javaslat elfogadását **elvetette:**

„Budapest Főváros XVI. kerületi Önkormányzat Képviselő-testülete úgy dönt, hogy a Csömöri u. 17. sz. alatti ingatlan ne kerüljön eladásra, hanem helyette parkot, zöldfelületet létesítsünk.

Határidő: 2016. május 18.

Felelős: Kovács Péter polgármester”

KOVÁCS PÉTER

Így marad az előterjesztésben szereplő határozati javaslat, aki azzal egyetért, kérem, igennel ezt jelezze. Szavazzunk! Köszönöm szépen. A Képviselő-testület 13 igen, 0 nem, 3 tartózkodás mellett elfogadta ezt a javaslatot.

H A T Á R O Z A T:

174/2016. (V. 11.) Kt. Budapest Főváros XVI. kerületi Önkormányzat Képviselő-testülete a 132/2012. (IV. 4.) Kt. határozatát visszavonja.

Határidő: 2016. május 11.

Felelős: Kovács Péter polgármester

KOVÁCS PÉTER

Dobre Dániel ügyrendben. Parancsoljon, képviselő úr!

DOBRE DÁNIEL

Köszönöm szépen a szót Polgármester úr. Az előző szavazásnál a módosító indítványnál megcsúszott a kezem és véletlenül igennel szavaztam, pedig nemmel szerettem volna. Ennyi lenne a megjegyzésem. Köszönöm szépen.

KOVÁCS PÉTER

A jegyzőkönyv kedvéért az előző, nem a 2., hanem az első módosító indítványnál akkor Dobre képviselő úr szavazatát, az igenről, nemre kérem módosítani, hiszen ezt jelezte. Ezzel ezt a napirendi pontot le tudtam zárni. Soron következik, soron következne … Na, most már! Talán soron következik 8-sal jelzett:

NAPIREND: 9. Javaslat a Budapest XVI. kerület, Caprera utca 1. szám alatti ingatlan hasznosítására

***68/2016. sz. előterjesztés***

Előterjesztő: Dr. Csomor Ervin alpolgármester

KOVÁCS PÉTER

Parancsoljon, Alpolgármester úr! Előterjesztő nem kíván hozzáfűznivalóval élni. Kérdés van-e? Kérdést nem látok. Vélemény, javaslat, avagy hozzászólás? Vajda Zoltán képviselő úr, parancsoljon!

VAJDA ZOLTÁN

Nagyon szépen köszönöm a szót. A bizottságban is mondtam, itt is, hadd mondjam, hogy jegyzőkönyvben legyen! Stilisztikailag mindig szeretem, hogyha az van írva, ami a tartalma. Szóval hasznosítás szó helyett, hogyha az eladást használjuk, akkor mindig a címből is lehet tudni, hogy mire vonatkozik valami. Kérem szépen, hogy mindig próbáljunk olyan címet adni, hogy mindenki értse, hogy miről van szó. Köszönöm szépen. Vagy értékesítés, tényleg. Köszönöm.

KOVÁCS PÉTER

Hát, gondolom az előterjesztő fönntartotta a lehetőséget arra, hogy a Képviselő-testület ne emellett döntsön, hanem módosító javaslattal módosítsa ezt. De csak azért mondtam ezt, hogy ilyen szép, hosszú körmondatot, hogy elvegyem a lehetőséget az előterjesztőtől zárszóra, mert gondolom, nem kíván zárszót mondani. Így hát a 2. oldalon található határozati javaslatról döntünk. Szavazzunk! A Képviselő-testület 14 igen, 1 nem 1 tartózkodás mellett elfogadta a határozati javaslatot. Így ezt a napirendi pontot le tudtam zárni.

H A T Á R O Z A T:

175/2016. (V. 11.) Kt. Budapest Főváros XVI. kerületi Önkormányzat Képviselő-testülete úgy dönt, hogy a Budapest Főváros XVI. kerületi Önkormányzat tulajdonát képező Budapest XVI. kerület,Caprera utca 1. szám alatti, 115953/2 hrsz-ú, 1353 m² nagyságú, kivett beépítetlen terület megnevezésű ingatlant nyilvános egyfordulós pályázat útján értékesíti. A Képviselő-testület az ingatlan forgalmi értékét 28.658.031,- Ft+Áfában határozza meg, mely egyben a kikiáltási ár.

A kikiáltási ár tartalmazza a 72.000,-Ft/ingatlan csatorna érdekeltségi hozzájárulást.

Felkéri a polgármestert a pályázati felhívás kiírására.

Határidő: 2016. december 31.

Felelős: Kovács Péter polgármester

KOVÁCS PÉTER

Soron következik 9-sel jelzett:

NAPIREND: 10. Javaslat a Budapest XVI. kerület Hősök fasora – Galgahévíz utca 102767/1 hrsz-ú ingatlan telekhatár-rendezésére

***81/2016. sz. előterjesztés***

Előterjesztő: Dr. Csomor Ervin alpolgármester

KOVÁCS PÉTER

Aki nem kíván kiegészítéssel élni. Kérdezem, hogy van-e kérdés? Kérdést nem látok. Vélemény, javaslat, avagy hozzászólás? Erre sincsen igény. Határozathozatal következik. Az előterjesztés 3. oldalán található határozati javaslatról döntünk, melynek elfogadása minősített szótöbbséget igényel. Szavazzunk! Köszönöm szépen. A Képviselő-testület 16 igen, egyhangúlag elfogadta a határozati javaslatot.

H A T Á R O Z A T:

176/2016. (V. 11.) Kt. Budapest Főváros XVI. kerületi Önkormányzat Képviselő-testülete a Budapest XVI. kerület Hősök fasora - Galgahévíz utca 102767/1 hrsz-ú közterületi ingatlanból az előterjesztés 2. számú mellékletét képező telekhatár-rendezési térrajz tervezet „a” pontja szerinti 50 m2 területet forgalomképessé nyilvánítja.

A Képviselő-testület a forgalomképessé nyilvánított, a magántulajdonú ingatlannal szomszédos 102767/1 hrsz-ú ingatlanból 50m2 területet a Budapest XVI. kerület Hősök fasora 102754 hrsz-ú ingatlan tulajdonosa, **Tóthné Muhari Ildikó Rita** (5100 Jászberény, Botond u. 1.) részére értékesíteni kívánja. A Képviselő-testület az 50m2terület forgalmi értékét 833.709,- Ft + Áfa összegben állapítja meg, melyet a vevőnek a telekhatár-rendezés költségeivel együtt egyösszegben, az adásvételi szerződés aláírásától számított 15 napon belül kell megfizetnie.

A Képviselő-testület felkéri a Polgármestert a telekalakítási eljárás megindítására, a jogerős telekalakítási eljárás befejezését követően pedig az adásvételi szerződés aláírására.

A Képviselő-testület felkéri a Jegyzőt, hogy gondoskodjon az Önkormányzat vagyonáról és a vagyontárgyak feletti tulajdonosi jogok gyakorlásáról szóló 24/2009. (VI. 25.) önkormányzati rendeletben történő átvezetéséről.

Határidő: 2017. március 31.

Felelős: Kovács Péter polgármester

KOVÁCS PÉTER

A 4. oldalon található rendeleti javaslatról fogunk most szavazni. Szavazzunk! A Képviselő-testület 16 igen, egyhangúlag elfogadta a rendeleti javaslatot is. Így ezt a napirendi pontot le tudtam zárni.

Budapest Főváros XVI. kerületi Önkormányzat Képviselő-testülete megalkotja az Önkormányzat vagyonáról és a vagyontárgyak feletti tulajdonosi jogok gyakorlásról szóló 24/2009. (VI. 25.) önkormányzati rendelet módosításáról szóló

**11/2016. (.........) önkormányzati rendeletét.**

**Budapest Főváros XVI. kerületi Önkormányzat Képviselő-testületének**

**11/2016. (V. 17.) önkormányzati rendelete**

**az Önkormányzat vagyonáról és a vagyontárgyak feletti tulajdonosi jogok gyakorlásáról szóló 24/2009. (VI. 25.) önkormányzati rendelet módosításáról**

Budapest Főváros XVI. kerületi Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján, valamint az Alaptörvény 32. cikk (1) bekezdés e) pontjában meghatározott feladatkörében eljárva a következőket rendeli el:

**1. §**

Budapest Főváros XVI. kerületi Önkormányzatnak az Önkormányzat vagyonáról és a vagyontárgyak feletti tulajdonosi jogok gyakorlásáról szóló 24/2009. (VI. 25.) önkormányzati rendelete (továbbiakban: Rendelet) 1. mellékletének az alábbi szövegrésze helyébe:

|  |  |  |  |  |  |  |
| --- | --- | --- | --- | --- | --- | --- |
| **Hrsz** | **cím** | **Típus** | **Megnevezés** | **Alapter.** | **Önk. Tul.** | **Forgalomképesség** |
| „102767/1 | Hősök fasora | út, tér | Hősök fasora (Galgahévíz u. közötti névtelen) | 365 m2 | 100% | Forgalomképtelen” |

az alábbi szöveg lép:

|  |  |  |  |  |  |  |
| --- | --- | --- | --- | --- | --- | --- |
| **Hrsz** | **cím** | **Típus** | **Megnevezés** | **Alapter.** | **Önk. Tul.** | **Forgalomképesség** |
| „102767/1 | Hősök fasora | út, tér | Hősök fasora (Galgahévíz u. közötti névtelen) | 315 m2 | 100% | Forgalomképtelen” |

**2. §**

(1) E rendelet a kihirdetését követő napon lép hatályba.

(2) E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfelelést szolgálja.

|  |  |
| --- | --- |
| **Ancsin László**  *jegyző* | **Kovács Péter**  *polgármester* |

**Záradék:**

**E rendelet 2016. év május hó 17. napján kihirdetésre került.**

**Ancsin László**

***jegyző***

**Általános indokolás**

A rendelet módosításával az Önkormányzat vagyonáról és a vagyontárgyak feletti tulajdonosi jogok gyakorlásról szóló 24/2009. (VI. 25.) rendelet 8. § (1) bekezdése alapján, egyes vagyontárgyak forgalomképességének megváltoztatásáról a Képviselő-testület dönt a vagyontárgy valamely típusba történő besorolására vonatkozóan.

**Részletes indokolás**

**1. §-hoz:**

A meglévő vagyontárgyból 50 m2 területet üzleti vagyonnak minősíti.

**2. §-hoz:**

Záró rendelkezéseket tartalmaz.

KOVÁCS PÉTER

Soron következik 10-essel jelzett: aminek a/, b/, és c/ pontja is van. a/ Javaslat a Budapest XVI. kerület, Szlovák úton (Rákosi út – Timur utca között) tervezett gyalogos átkelőhelyek közvilágításának bővítésére létesülő közvilágítási hálózat átadásához szükséges nyilatkozatok kiadására. b/ Javaslat a Budapest XVI. kerület, Olló utca és Krenedits Sándor utca szennyvízcsatornázására létesült víziközmű vagyon átadására. És a c/ Javaslat a Budapest XVI. Szlovák út 22. szám előtt létesült víziközmű vagyon átadására. Javaslom, hogy egyben tárgyaljuk a három részelőterjesztést.

NAPIREND: 11. a/ Javaslat a Budapest XVI. kerület, Szlovák úton (Rákosi út – Timur utca között) tervezett gyalogos átkelőhelyek közvilágításának bővítésére létesülő közvilágítási hálózat átadásához szükséges nyilatkozatok kiadására

***69/2016. sz. előterjesztés***

Előterjesztő: Kovács Péter polgármester

KOVÁCS PÉTER

Kérdezem, hogy bármelyikhez van-e kérdés? Nincsen. Bármelyikhez van-e hozzászólás, javaslat? Erre sincsen most igény. Akkor határozathozatal következik. Először az a/ napirendi pontban szereplő határozatot, amely a 2. oldalon található, melynek elfogadása minősített szótöbbséget igényel. Erre teszek javaslatot. Aki ezzel egyetért, kérem, igen gombjának nyomásával ezt jelezze most! A Képviselő-testület 15 igen, 0 nem, 1 tartózkodás mellett elfogadta a javaslatot.

H A T Á R O Z A T:

177/2016. (V. 11.) Kt. Budapest Főváros XVI. kerületi Önkormányzat Képviselő-testülete az Önkormányzat beruházásában, a Budapest XVI. kerület, Szlovák úton (Rákosi út - Timur utca között) tervezett gyalogos átkelőhelyek közvilágításának bővítésére létesülő közvilágítási hálózatot, mint korlátozottan forgalomképes törzsvagyont térítésmentesen a Budapest Főváros Önkormányzata tulajdonába adja a nemzeti vagyonról szóló 2011. évi CXCVI. törvény 14. § (1) bekezdése szerinti jogcímen.

Felhatalmazza a Polgármestert a szándéknyilatkozat, és az átadásról szóló megállapodás aláírására, valamint az átadással kapcsolatos minden szükséges intézkedés megtételére.

Határidő: 2016. december 30.

Felelős: Kovács Péter polgármester

NAPIREND: 11. b/ Javaslat a Budapest XVI. kerület, Olló utca és Krenedits Sándor utca szennyvízcsatornázására létesült víziközmű vagyon átadására

***70/2016. sz. előterjesztés***

Előterjesztő: Kovács Péter polgármester

KOVÁCS PÉTER

A b/ résznek a határozathozatala következik, mely az előterjesztésnek a 2. oldalán található I. számú határozati javaslatról döntünk, először. Aki ezt minősített szótöbbséggel elfogadja, illetve minősített szótöbbséges döntés, kérem, szavazzanak. A Képviselő-testület 15 igen, 0 nem, 1 tartózkodás mellett elfogadta.

H A T Á R O Z A T:

178/2016. (V. 11.) Kt. Budapest Főváros XVI. kerületi Önkormányzat Képviselő-testülete az Önkormányzat beruházásában, a Budapest XVI. kerület, Olló utcában (Olló utca 24. - 22. sz. között) létrejött szennyvízcsatornát, mint korlátozottan forgalomképes víziközmű törzsvagyont térítésmentesen, Budapest Főváros Önkormányzata tulajdonába adja, a nemzeti vagyonról szóló 2011. évi CXCVI. törvény 14. § (1) bekezdése szerinti jogcímen.

A Képviselő-testület felhatalmazza a Polgármestert az átadásról szóló megállapodás aláírására, valamint az átadással kapcsolatos minden szükséges intézkedés megtételére.

Határidő: 2016. december 30.

Felelős: Kovács Péter polgármester

KOVÁCS PÉTER

A 2. oldalon található II. számú határozati javaslatról döntünk, melynek elfogadása minősített szótöbbséget igényel. Szavazzunk! A Képviselő-testület 15 igen, 0 nem, 1 tartózkodással elfogadta ezt a javaslatot.

H A T Á R O Z A T:

179/2016. (V. 11.) Kt. Budapest Főváros XVI. kerületi Önkormányzat Képviselő-testülete az Önkormányzat beruházásában, a Budapest XVI. kerület, Krenedits Sándor utcában (Szent Imre utca – Krenedits Sándor utca 38. sz. között) létrejött szennyvízcsatornát, mint korlátozottan forgalomképes víziközmű törzsvagyont térítésmentesen, Budapest Főváros Önkormányzata tulajdonába adja, a nemzeti vagyonról szóló 2011. évi CXCVI. törvény 14. § (1) bekezdése szerinti jogcímen.

A Képviselő-testület felhatalmazza a Polgármestert az átadásról szóló megállapodás aláírására, valamint az átadással kapcsolatos minden szükséges intézkedés megtételére.

Határidő: 2016. december 30.

Felelős: Kovács Péter polgármester

NAPIREND: 11. c/ Javaslat a Budapest XVI. Szlovák út 22. szám előtt létesült víziközmű vagyon átadására

***71/2016. sz. előterjesztés***

Előterjesztő: Kovács Péter polgármester

KOVÁCS PÉTER

És akkor a c/ pontban jelzett napirend határozathozatala következik. Az előterjesztés 2. oldalán található határozati javaslat elfogadása minősített szótöbbséget igényel. Kérem, szavazzanak! A Képviselő-testület 15 igen, 0 nem, 1 tartózkodás mellett elfogadta ezt a határozati javaslatot is. Így ezt a napirendi pontot le tudtam zárni.

H A T Á R O Z A T:

180/2016. (V. 11.) Kt. Budapest Főváros XVI. kerületi Önkormányzat Képviselő-testülete az Önkormányzat beruházásában, a Budapest XVI. kerület Szlovák út 22. szám előtt létesült tűzcsapot, mint korlátozottan forgalomképes víziközmű törzsvagyont térítésmentesen Budapest Főváros Önkormányzata tulajdonába adja a nemzeti vagyonról szóló 2011. évi CXCVI. törvény 14. § (1) bekezdése szerinti jogcímen.

A Képviselő-testület felhatalmazza a Polgármestert az átadásról szóló megállapodás aláírására, valamint az átadással kapcsolatos minden szükséges intézkedés megtételére.

Határidő: 2016. december 30.

Felelős: Kovács Péter polgármester

KOVÁCS PÉTER

Soron következik 11-sel jelzett:

NAPIREND: 12. Jelentés Budapest Főváros XVI. kerületének 2015. évi környezeti állapotáról

***74/2016. sz. előterjesztés***

Előterjesztő: Szász József alpolgármester

KOVÁCS PÉTER

Parancsoljon, Alpolgármester úr!

SZÁSZ JÓZSEF

Köszönöm szépen a szót Polgármester úr. Ahogy az előterjesztésben szerepel, ez törvényi kötelezettsége a, ezt az előterjesztést megtárgyalni a Képviselő-testületnek. Az idén is ez történik. Az idei előterjesztésben nem szerepel magában az előterjesztésben, az anyagban igen, hogy a légszennyezési adatoknál, mivel azt nem helyben történik a mérése, ezt központilag kapjuk mindig és a nagymennyiségű adat, illetve a központi adatnyilvántartás nehézségei miatt mindig a két évvel korábbi adatokat kapjuk meg. Ezért ugyanúgy, mint tavaly, az idei környezetállapot jelentésben is a 2014-es adatok szerepelnek. Tehát nem a 2015-ös. Ezt, ezzel a kiegészítéssel javaslom megtárgyalásra. Köszönöm szépen.

KOVÁCS PÉTER

Köszönöm szépen. Dohányzás káros az egészségre, Horváth képviselő úr! Kérdés van-e? Varga Ilona képviselő asszony, parancsoljon!

VARGA ILONA

Köszönöm szépen Polgármester úr. Nekem egy olyan kérdésem lenne itt az anyaggal kapcsolatban, hogy ugye itt a légiközlekedési zajról is szó van, hogy az önkormányzat részéről milyen jelzés ment eddig a budapesti légiközlekedési, Budapest Airport Zrt. felé, hogy vagy milyen kezdeményezés, ennek a megváltoztatására született-e valami megállapodás, vagy ígéret, van-e ennek valami írásbeli nyoma? Körülbelül ilyesmire lennék kíváncsi.

KOVÁCS PÉTER

Köszönöm szépen. Erre talán én tudok válaszolni, mert az önkormányzatnál ezt az ügyet én viszem és több kérdés nincsen, úgyhogy ha megengedi az előterjesztő, akkor én válaszolnék rá. Köszönöm szépen, nagyon kedves. Szatmáry Kristóf, parlamenti képviselő úrral közösen nagyon sokszor voltunk már a HungaroControl-nál, tehát nem a Budapest Airportnál, mert ugye ő a repteret üzemelteti. Az, hogy merre szálljanak föl a repülők, az a HungaroControl nevű cégen múlik, tehát ő szabja meg a felszállási, leszállási útirányokat. Már nagyon rég óta, nemcsak ebben a ciklusban, már az előtt is voltunk rengetegszer tárgyalni. Nagyon-nagyon lassan mozdul ez a dolog a következő miatt. Mert minden légiközlekedésben történő változás, az komoly előkészítést, tanulmányokat, próbát és miegymást jelent. Két komoly változás, vagy három várható a jövőben. Bár épp május 19-én megyek a következő tárgyalásra, a HungaroControl-hoz. Amiben a három változás, ugye az egyik az, hogy amit már tesztelt is a HungaroControl, tehát a felszálló gépeket, ami Budapest irányába, tehát befele a város felé szállnak föl, ott ugye van több felszállási útvonal is. Nevezetesen három. Ebből minket mind a három érint. Leginkább az érint, ami keresztbe átmegy a kerület fölött, felszállási útvonal. Ebben azt a változást kezdeményeztük, és úgy látszik, hogy a HungaroControl az ebből a szempontból partner nekünk ebben, hogy ne a kerület fölött menjenek el keresztbe azok a gépek, amelyek Észak, vagy Észak-Kelet felé mennek, hanem egyenesen tovább repülve egy kicsit később, a Duna fölött, vagy előtte még a XV., IV. kerület magasságában forduljanak el. Ugye ott magasabban vannak már a repülők, kevesebb zajhatás érkezik. Pont ma találkoztam egy rendezvényen a HungaroControl vezérigazgatójával. Kérdeztem, hogy mi a tapasztalata ennek a tesztnek és azt mondja, hogy negatív visszajelzést nem kaptak ebben az ügyben. A másik változás várhatóan, ugye ez a változás, hogy ha jóváhagyják, akkor várhatóan 1-2 hónapon belül megvalósul. A másik, ami szintén zavarja a kerületet, de nem az egész kerületet, hanem annak inkább csak a sashalmi részét az az, hogy a felszállási útvonal szintén ami befele a város felé irányul, ott a XVI. kerület kárára 2008-ban, ha jól emlékszem, egy változás történt és az egyenes felszállási útvonalat 15 fokkal jobbra, vagyis a XVI. kerület felé eltérítették és egy kanyar után egy ilyen nagyon hosszú kanyar után mennek a repülőgépek Csepel felé tovább. Ez azért érint minket, mert így ezzel az eltérítéssel ugyan maga a felszállási útvonal nem kerül a XVI. kerület területére, de nyilván zajhatás, főleg a fölszálló gépek tolóerejének a repülőgép mögött keletkező zajhatásai érinti a sashalmi lakókat. Ebben mi azt kezdeményeztük Szatmáry Kristóffal közösen, hogy ez az eltérítés kerüljön visszatérítésre. Ebben nehezebb előre jutni. Nagyon remélem, hogy ebben is lesz változás, ha nem a jövő héten, meg nem a jövő hónapban, de talán egy éven belül. A harmadik, amiben szintén partner a HungaroControl, az az, hogy ugye kötelező előírás, hogy bizonyos szélerősség fölött, széllel szemben kell fölszállni, ha jól emlékszem 5 csomós szélnél, széllel szemben kell a repülőnek fölfele emelkedni. Ellenben, amikor nincsen szél, akkor végül is majdnem mindegy, hogy melyik irányban száll föl a repülőgép, a várostól befele vagy a várostól kifele. Ugye ugyanazt a felszálló pályát nyilván csak egy irányban lehet használni. Mi azt szeretnénk elérni, hogy amikor nincsen meg ez az 5 csomós szél, akkor ne befele szálljanak föl a városba repülők, hanem kifele. Ez nyilván rossz lesz bizonyos településeknek, nyilván akik arra vannak, Vecsés, meg nem tudom, nekünk meg jó lesz. Szemtelen vagyok ebből a szempontból. Minket sem kérdeztek meg, amikor eltérítették ezt a 15 fokot. A HungaroControl óvatos ebből a szempontból, mert pont a mi tiltakozásunk hosszú, sorozatos tiltakozásunk után nehezen lép már ilyen dolgokban. Én nagyon remélem, hogy ebbe is lesz előrelépés és változás. Mert ugye egy lesz, és akkor a leszálló gépek fognak itt nem fölöttünk, hanem ugye Zugló és Kőbánya fölött jönni, ami egyrészt halkabb, másrészt kevésbé zavarja, mivel ugye halkabb, kevésbé zavarja a kerületi lakókat. Őszinte leszek, ebben Szatmáry Kristóf az élharcos. Én, amikor parlamenti képviselő voltam, nem jutottam el ilyen messzire, úgyhogy hál’ Istennek a Kristóf ebbe nagyon beleállt és én úgy látom, hogy a minden, – hát hogy mondjam, – lehetőségét és lobbi erejét bevetve harcol azért, hogy ez, ez megvalósuljon. Úgyhogy nagyjából itt tartunk most. Szász József alpolgármester úr még kiegészítené.

SZÁSZ JÓZSEF

Köszönöm szépen. Még azt a kiegészítést tenném, hogy ugye itt jelezte a, ezen a tárgyaláson a HungaroControl, a mi kérésünkre, hogy egy ilyen teszt repülés, azt hiszem, egy egyhetes tesztrepülést csinál ezzel az ellenkező irányú felszállással, egyébként, hogyha valaki mostanában így, amikor itt van és elnéz Zugló irányába, akkor nagyon sok ellenkező irányba szálló gépet lát, tehát … A napokban is folyik ez a tesztrepülés és ezzel kapcsolatosan például Árpádföldről már érkezett visszajelzés, hogy mi történt a repülőgépzajjal kapcsolatosan, mert sokkal kevésbé zajosak a gépek. Úgyhogy úgy néz ki, hogy ez a minket érintő ilyen irányú tesztrepülés ez sikeres. Úgyhogy ezt a, ezt a tárgyalási pozíciónkat ez erősíti és igazság szerint szerintem ez mindenkinek jó itt a pesti oldalnak ezen a részén, ahol ez a fordított irányú repülés van. De még egyszer az, amit Polgármester úr is mondott, hogy ez csak és kizárólag ez az 5 csomós szélnél lehetséges, illetve annál alacsonyabbnál, hogyha magasabb a szél, vagy ellenkező irányú, akkor ez nem mindig tehető meg. Köszönöm szépen.

KOVÁCS PÉTER

Több hozzászólást nem is látok. Hogyha, ja! De! Bocsánat, még a kérdéskörnél tartottunk. Elnézést! Mizsei képviselő úr bizottsági elnökként. Parancsoljon!

MIZSEI LÁSZLÓ

Köszönöm szépen. A XVI. kerületi Önkormányzat Képviselő-testületének Környezetvédelmi és Közbiztonsági Bizottsága tárgyalta az előterjesztést. A jelentést elfogadásra javasolja. Nekem volna egy hozzáfűzésem. Már a ’14-es jelentésnél is jeleztem, hogy nagyon fontosnak tartanám a jelentésben részt kapna az is, hogy a kerületnek mekkora jelenleg a zöldfelülete, és hogy ezután ez mérésre kerüljön, hogy ebben történik-e változás, vagy sem. Ha igen, akkor milyen irányú. Ezt tartanám továbbra is fontosnak. Az idei jelentésben sincs benne. De viszont az irodától kaptam egy ígérvényt arra, hogy megvizsgálják, hogy, hogy lehetne ezt megoldani. Nagy valószínűséggel műholdas megoldással lehet megoldani. Ami szerintem összevonható lenne például azzal a műholdas felvételelemzéssel, amit egyébként is szoktunk végezni, hogy ellenőrizzük a kerületünknek az ingatlanainak az elhelyezkedését, hogy bővült vagy sem. Valószínűleg ez többletkiadással jár, de gondolom, a Képviselő-testület nagy bölcsességével fogja ezt támogatni. Annál is inkább, mert például a ’15-ös évben például durván 5 focipályányi területtel csökkent a területnek a zöld fedettsége. És erről jó, hogyha nem csak a Képviselő-testület, de a kerület polgárai is tudnak. Tehát a döntéseinket nagyban befolyásolhatja az, hogyha később tudjuk, hogy mekkora zöldterületet hoztunk létre vagy tűnt el valamilyen okból a Kertvárosban. Köszönöm szépen.

KOVÁCS PÉTER

Köszönöm szépen. Annyit hadd fűzzek hozzá, hogy én nem tudom, honnan tetszik venni ezt az 5 focipályányi területet, de nyilván majd el fogja mondani. Én nem tudok ilyenről. Viszont, annyira azért gazdagok nem vagyunk, hogy, hogy műholdas felvételt készítsünk. Légi fotót szoktunk csinálni, de az valamivel közelebb van a földhöz, mint a műhold, tehát … És ezt csináltuk idén is. Ez úgy visszatérő dolog, hogy általában megpróbáljuk 2 évente megcsinálni, tehát éves jelentésben nyilván ebből nem tudunk levonni következtetést. Most rosszul állunk, mert ugye 4 éve volt utoljára, 2012-ben légi fotó, de azt tudjuk vállalni, hogy összehasonlítjuk a 2012-es, meg a ’16-os állapotot ez alapján. Varga Ilona képviselő asszony a következő hozzászóló.

VARGA ILONA

Köszönöm szépen polgármester úr. Most volt egy, ez a „Szedd magad!” mozgalom keretében …

KOVÁCS PÉTER

„Te szedd!”

VARGA ILONA

Vagy „Te szedd”?

KOVÁCS PÉTER

„Te szedd!”

VARGA ILONA

„Te szedd!” Teljesen mindegy!

KOVÁCS PÉTER

„Szedd magad”, az, amikor gyümölcsöt szedünk!

VARGA ILONA

Ja jó!

KOVÁCS PÉTER

Csak azért, hogy ne keverjük össze!

VARGA ILONA

Hát ez nem volt egy gyümölcs, amit csináltunk. Szóval igen, ez, ez más akció volt, egészen más, mintha gyümölcsöt szedtünk volna. Ezzel kapcsolatban lenne kérdésem, ami összefügg itt a környezetvédelmi beszámolóval. Olyan mértékű szeméttel találkoztam, amit én álmomban nem gondoltam volna. És, ez most komoly! Mi a Margit utca – Sarjú utca részen szedtük a szemetet. Iszonyatos mennyiségű kommunális hulladék. Most itt a szó szoros értelmében, a gusztustalan szemétre is gondolok. Azon kívül ugye a szokásos hűtőszekrények, fotelok, egyebek, meg építési törmelék. És ott van a, a hű, milyen pálya, ez a lőtér?

KOVÁCS PÉTER

Lőtér! Van olyan, igen!

VARGA ILONA

Lőtér, igen, a lőtér! Hát a lőtér, ott az önmagában egy tragédia. Ott az abroncs hulladéktól kezdve, ott abszolút, egyszerűen minden van. És az a tulajdonképpen az a véleményem, hogy ezt valamilyen módon meg kellene akadályozni. Gondolom, hogy már többször próbáltak mindent. Például fölrakott a Mezei Őrszolgálat egy álkamerát, és a kamera környékén tele volt szeméttel, úgyhogy senkit nem tartott vissza. Lehet, hogy ők is észrevették, hogy nincs zsinór a kamerától az oszlop tetejéig. Nem tudom. Tehát vagy be kellene kamerázni ezeket a helyeket, ahol ilyen nagyarányú szemét lerakódás, lerakás van. Vagy például ezt az utcát, miután úgy is földút, egyszerűen lezárni, hogy ne tudjanak bemenni, mert, ahogy elnézem, ez már csak szemétlerakó ez az utca. Köszönöm szépen.

KOVÁCS PÉTER

Köszönöm szépen. A következő hozzászóló Szatmáry László képviselő úr. Parancsoljon!

SZATMÁRY LÁSZLÓ

Köszönöm a szót, Polgármester úr. Én a Csömöri út környékének a zajterhelési jellemző értékeivel szeretnék foglalkozni. Tehát ahogy Mizsei úr az előző napirendi pontban elmondta, ugyan van az a szép fa, az igaz, de lakhatatlan területnek lehetne majdnem nyilvánítani. Tehát tudjuk azt, hogy itt van a körvasútsor, a vasútforgalom óriási zajt kelt. És ezen kívül ugye a felüljárónak a zajterhelése, ami nagyon sok éven keresztül próbálkoztunk azzal, hogy valami zajvédő falat, védőrendszert építeni. De erre megjött a statikus válasza, hogy ez nem bírja ki, ez a, ez a hídszerkezet, ami hát nem biztos, hogy ez egészen így van, de hát bíznunk kell a statikusokban sajnos. Na! Tehát a következő van. Itt ugye a Csömöri út 13-nál mértek, aminek leesett az értéke, de az anyagban benne szerepel, hogy eddig tudtak az I. emeleten mérni, az I. emeleti ablakból, valóban képződött óriási zaj és lakhatatlan volt az épület. És azért nem tudtak mérni, mert ez a tulajdonosnak sikerült valahogy eladni ezt az épületet, és nem ő lakik ott és az újakat úgy látszik, hogy vagy nem engedték be oda mérni őket, de ez a hídnak a felüljárónak a zajterhelése ez még a Szent Korona lakótelepen is zavaró. Tehát ami az a 66 decibeles érték, ami a mostani mérésben szerepel, hát az megkérdőjelezhető a korábbi adatokhoz képest. Igen is, ott nagyon is zavarja az ott élőket, ott valami megoldást, ha lehetne találni, de hát milyen megoldás, mikor ugye a híd szerkezetet nem tudjuk csinálni. Igen. Úgyhogy, de csak felhívom a figyelmet erre, hogy ott még mindig problémás ez a történet. Megint volt egy ilyen általános, a Pálya utca eddig a 129-nél mértek, és most a 131-nél mértek. És egy, egy minimális javulást lehetett mérni. De ott is óriási a zajterhelés. Tehát ott is attól függ, hogy éppen milyen közúti forgalom zajlik, mert ugye annak idején kinn volt, hogy mit tudom én, 3,5 tonnáig lehet bemenni, felette nem lehet bemenni. Ezt jeleztem, hogy a másik, az utca másik végére is tegyék ki ezt a táblát, ott 12 tonna volt. Mit csináltak? Fogták a Rákospalotai határútra is kitették a 12 tonnát, aztán még nagyobb lett a zaj. Attól függ, hogy a közúti szállítmányozáshoz milyen szükség van erre az útvonalra. És akkor ugye ott, ott fölborul a rend. Jó, hogy most egy kicsit javult, de hát ott pedig az út állapota. Én csinálom, de előbb-utóbb rendbe lesz téve. Köszönöm szépen.

KOVÁCS PÉTER

Köszönöm szépen. Következő hozzászóló Mizsei László képviselő úr. Parancsoljon!

MIZSEI LÁSZLÓ

Köszönöm szépen. Még a zöldfelület méréssel kapcsolatban elnézést, hogyha rosszul tudtam, én azt hittem, hogy azt az információt kaptam, hogy műholdas, de, hogyha légi fotózás, az is gyakorlatilag megfelel. Számítógépes feldolgozással kerül az egész feldolgozásra. Tehát csak annyi kell, hogy egy szűrőt rárakni az egész rendszerre a képekre, hogy ez most zöldfelület, vagy sem. Az 5 focipályányi zöldfelület vesztésünk az úgy jön ki, hogy kaptam egy, kértem egy tájékoztatást arról, hogy a Szilas-menti kerékpárút és a kapcsolódó építményei mekkora zöld területen helyezkednek el, ami addig zöldterület volt. Kaptam róla egy egész részletes összefoglalót, aminek a vége az, hogy 24.328 m2-nyi terület, ami addig zöld volt, az került gyakorlatilag most leburkolásra, vagy részben parkosításra. Ami a parkosított terület, például abból áll, hogy lemulcsozott bokoraljak, meg díszburkolat. Én úgy gondolom, hogy nagyon jó lenne, hogyha a képviselőtársaim is tisztában lennének mindig azzal, hogy körülbelül milyen körzeti lábnyommal, vagy környezet terheléssel jár az, hogyha bizonyos beruházásokra rábólintanak. Szó nincs arról, hogy én kerékpáros beruházásokba belekötnék, vagy nem támogatnék …

KOVÁCS PÉTER

Egy kis figyelmet kérek!

MIZSEI LÁSZLÓ

Köszönöm szépen.

KOVÁCS PÉTER

Türelmet! Nyugalom!

MIZSEI LÁSZLÓ

Köszönöm szépen a türelmet a hozzászólásom alatt.

KOVÁCS PÉTER

Aki kér szót, kap!

MIZSEI LÁSZLÓ

Igen, köszönöm. Azt szeretném még megjegyezni a Sarjú utcai szemétlerakóval kapcsolatban, hogyha jól emlékszem, 3 vagy 4 évvel ezelőtt még az LMP-nek a területi szervezete is szervezett egy olyan szemétszedést ott, amit végül is az önkormányzatnak a szemét elszállításával volt összekapcsolva, tehát mi szedtük és az önkormányzat vitte el. Úgy volt, hogy egy konténernyit szedünk össze, másfél konténernyit sikerült. Már akkor kiderült számunkra, hogy teljesen lehetetlen és sziszifuszi munka az egész. Tehát ki lehet oda menni, el lehet játszani, hogy valaki milyen jó fej környezetvédő és összeszed egy nagy rakás szemetet, de alapjában véve nem ez a megoldás. A megoldás az lenne, hogy az önkormányzat elkülönítene egy összeget, arra, hogy azt a területet mentesítse, mert ott olyan mennyiség van, amit 100 ilyen alkalommal sem lehet kiszedni. Tehát lehet oda embereket beengedni, kitenni olyan veszélyeknek, hogy tűbe nyúl, meg mindenféle veszélyes dolgokba, mert az gyakorlatilag bármi előfordul ott. Gyakorlatból tudom mondani, de ez nem civilek, nem magánembereknek a dolga lenne, hanem szakavatott embereké, akik tudják, hogy mihez nyúlhatnak, és, hogy nyúlhatnak. Köszönöm szépen.

KOVÁCS PÉTER

Képviselő úr, én azért kértem szót, megelőzve még a zárszónál az előterjesztőt, hogy azért reagáljak néhány dologra. Tehát a, én megértem, tehát van nekem is olyan ismerősöm, mint ahogy az Ön álláspontjából úgy gondolom, hogy Ön is ilyen ultra zöld tehát, hogy a, én csak a Fradit szeretem, ami zöld, meg a növényzetet, de, de ugye á! Ugye bölcs kompromisszumokat azért érdemes hozni. Tehát az, hogy a, a Szilas-patak mellett lehet kerékpározni, futni, sétálni, vagy bármi mást csinálni, szerintem ez még a zöldfelület számára is hasznos beruházás. Függetlenül attól, hogy ehhez burkolni kellett. Akkor ezek szerint 5 focipályányi területet. Én azt gondolom, hogy a mozgás, az egészség, a zöldben való kimenetel, az bőven megérte ezt a fajta befektetést, meg az a pénz, ami előnye származik a kerületi lakóknak ebből, mint amennyi esetleges hátránya, hogy ott most nem kitaposott földúton kell biciklizni, hanem lehet egyébként most már aszfaltúton biciklizni. A „Te szedd!” akcióval kapcsolatban, szerintem amióta van ez a „Te szedd!” akció, vagy amióta országos méretűvé vált, azóta én minden évben megyek szedni, úgyhogy van némi összehasonlítási tapasztalatom. Idén 66 m3-nyi szemetet szedtünk össze közösen. Illetve 120 zsáknyit még ezen felül. Nem a Nógrádverőce utca, bocsánat! Nem a Margit utca és a Sarjú utca kereszteződése a legrosszabb. A legrosszabb az a volt, mert ugye ezt most fölszámoltuk a büntetés-végrehajtási intézet elítéltjeivel karöltve, illetve hát ők számolták föl, mi csak lehetőséget adtunk rá, ez a … hát ez van! A Bökényföldi út és a Cinkotai út közötti, úgynevezett Cseresznyés sor, földút, ahol nem járnak arra egyébként emberek, csak azok, akik a szemetet akarják lerakni. Onnan 66 m3-nyi szemetet szedtek össze a rabok, ami azért nagyon durván hangzik. Én voltam arra a „Te szedd!” akcióban, még tavaly és azért kértem meg a Mezei Őrszolgálatot, hogyha már úgy is szerveznek, meg jóban vannak a büntetés-végrehajtással, akkor próbáljanak ebben segíteni. És hál’ Istennek, segítettek is és összeszedték a dolgot. Én alapvetően inkább azt látom, hogy, hogy a környezeti nevelés, amiben egyébként nem állunk rosszul, hál’ Istennek ugye a különböző környezetvédelmi versenyek ilyenek. Arra kellene ráerősíteni, mert ameddig lerakják az emberek a szemetet, addig utána szedhetjük csak. Inkább azt kellene elérni, hogy ne rakják le. Ugye ez a földút ez sajnálatos módon, vagy hál’ Istennek ugye ott azért üzleti tevékenység folyik a földúton túl, ugye ott az üzleti tulajdonos arra, azt kívánja mindig, megcsináltatni az önkormányzattal, hogy aszfaltozzuk le a Margit meg a Sarjú utcának azt a felét. A Nógrádverőce utcánál is, ahol egy kis ilyen csalitos van, vagy egy ilyen nagyobb területi zöldfelület, oda beviszik a, én most ott voltam, „Te szedd!” akcióban, és azt kell tapasztalnom, hogy ugye egy-egy ilyen fürdőszoba, WC felújításnál keletkező sittet kidobálja a vállalkozó, – gondolom én – ahelyett, hogy egyébként lerakóba rakná. Meg nem is tudom, ágyakat találtunk, de komplettül, vagy 4 TV-t, meg nem tudom, micsodát. Tehát ameddig nem jut el odáig a növekedés, a nevelés, hogy ez megváltozzon, addig mindig lesz lerakott illegális szemét, és addig mindig össze kell majd szednünk. Én mindig megyek majd, a „Te szedd”! akcióba. Tehát rajtam ez ebből a szempontból nem fog múlni. Viszont jó hírt is hadd mondjak, ebbe. Szerintem ebből a szempontból a nevelés hosszútávon, vagy középtávon hoz eredményt. Én emlékszem, amikor én voltam általános iskolás, akkor az volt a probléma, hogy a fiatalok nem adják át az ülőhelyüket az idősebbeknek a buszon. Én azt tapasztalom, hogy most már ez azért gyakorlattá vált. Tehát, hogyha időben elkezdik ezt a nevelést, így a környezeti nevelést is, remélem, hogy ez is gyakorlattá válik, hogy ne dobjuk már ki a kommunális, meg mindenféle szemetünket közterületre, vagy ahhoz kapcsolatos részre. Úgy látom, hozzászólásom Kovács Raymundot is arra inspirálta, hogy hozzászóljon. Parancsoljon, képviselő úr!

KOVÁCS RAYMUND

Igen, mert én is ezt tapasztalom ott a Bökényföldi út környékén, ahol az én körzetem van, hogy egyre több lett az elmúlt években ismét az illegális szemét. És Ilona itt fölvetette a Környezetvédelmi Bizottság ülésén, tegnap vagy tegnap előtt, hogy a mezőőröktől egy beszámolót szívesen látna a bizottság. De én úgy gondolom, hogy akár a testület is, mert azért, ha ez igaz, hogy 60, már pedig miért ne lenne igaz, hogy 60 tonna illegális …

KOVÁCS PÉTER

M3! 66 m3.

KOVÁCS RAYMUND

66 m3, még rosszabb szerintem. Igen, bocsánat, annyi volt ott, akkor azt valaki le is rakta, tehát hatvan valahány m3, az elég nagy mennyiség lerakni is. És tehát jó lenne tudni, hogy a mezőőrök el tudnak kapni embereket, nem tudnak, ha nem tudnak, akkor mi a probléma ezzel, van-e eredménye, tehát egy ilyen beszámoló tényleg nem ártana, hogy, mert én azt gondolom, hogy nincs most előrelépés ez ügyben. Tehát legalábbis mi nem érzékeljük, hogy, hogy ők mondjuk elkaptak lerakókat, hányszor kapták el, kevesen vannak ekkora területhez, van valami ötletük, hogy mit kellene tenni, hogy hatékonyabban működjenek. Vagy az is lehet, hogy hatékonyan működnek, és annak ellenére van ennyi szemét, és ha nem működnének hatékonyan, még több lenne. Tehát, hogy egyfajta, egy ilyen tájékoztatót, ha a bizottság kaphat, vagy esetleg a testület, ugyan úgy, mint ahogy a rendőrség, meg katasztrófavédelem beszámol, hogy, hogy állnak a, ezen a, ezen a területen.

KOVÁCS PÉTER

Köszönöm szépen. Mizsei László még szeretne hozzászólni. Parancsoljon! Aztán az előterjesztőnek adok lehetőséget zárszóra. Parancsoljon, képviselő úr!

MIZSEI LÁSZLÓ

Köszönöm szépen. Kovács Raymund felvetésével kapcsolatban igen, az iroda már fölvette a Mezőőr Szolgálattal a kapcsolatot. Ha minden igaz, a jelentés már elkészült. A kérdés csak az, hogy melyik ülésünkre tudnak majd eljönni. Azt szeretném hozzáfűzni az egészhez, hogy én magam, amikor ott a környéken járkálok időnként, figyelem meg, hogy rendőrség, közteresek és a mezőőrök folyamatosan cirkálnak. Tehát nincs olyan óra, hogy valamelyik közülük el ne menne. Tehát gyakorlatilag az a rész, ott relatív, még túl is van reprezentálva, karhatalmi, pontosabban közhatalmi szereplőkkel. Ennek ellenére ott évek alatt gyűlt ott annyi szemét össze, hogy ihaj! És azt egyszerre kéne elvinni onnan. Az, hogy folyamatosan viszik oda, az egy másik kérdés. Valószínűleg egészen hajnalban viszik, vagy nem tudom. Egész hülye időpontokban. De például az tuti, hogy amikor mi ott voltunk, akkor egy őrült nagy szőnyegben, egy komplett óvodányi játék volt belepakolva, amit kihordtunk onnan. És már átnőttek rajta az ágak, satöbbi. Tehát az nagyon régen volt oda lerakva. Őrült nagy hagyománya lehetett a környékbelieknek az, hogy odaviszik a szemetet ki. Ezt egyszer kéne megoldani, aztán meg továbbra figyelni. De ott egy nagy mentesítésre lenne szükség szerintem. Köszönöm.

KOVÁCS PÉTER

Az előterjesztőnek adok lehetőséget zárszóra. Parancsoljon, Alpolgármester úr!

SZÁSZ JÓZSEF

Köszönöm szépen. Sok mindenkit megmozgatott ez a „Te szedd!” akció. Itt ragadom meg azt, hogy minden képviselőnek, aki részt vett az akcióban, megköszönjem, hogy eljött. Egyébként 6. éve veszünk részt a „Te szedd!” akcióban, és én azt látom, hogy ez is valamilyen szinten nevelő hatású, évről évre a lakók is többen jelentkeznek. Ugye az idén már öt helyszín, helyszíni regisztráció volt. Úgyhogy ebből összesen kettő volt, amit szokásos módon az önkormányzat központilag regisztrált, az összes többi az lakossági kezdeményezésű. 100 fölött volt az 5 helyszínen a részt vevőknek a száma. Úgyhogy ilyen szinten én úgy gondolom, hogy ez, ez az akció, ez mindenképpen hatásos. Egyébként pont a Nógrádverőce utca környékén jöttek a környékbeli lakók nagyon sokan szemetet szedni. Tehát ők is sajátjuknak érzik ezt a, ezt a területet. Ugye ez az újonnan beépülő részről van szó. Tehát egészen friss lakosok, akik frissen építkeztek és frissen költöztek oda, ők is részt vettek ebben az akcióban. Úgyhogy én ennek az akciónak a hasznosságát semmiképpen nem vonnám kétségbe. De visszatérve a bizottság javaslatára, itt van előttem ez a beszámoló, amit a mezőőrök készítettek, ezt már el is juttatták a Környezetvédelmi Irodához, és természetesen, amennyiben azt hiszem, a jövő héten lesz egy bizottsági ülés, erre készek eljönni. Sőt, beszéltem Oláh Csaba úrral, azt mondja, hogy végre valaki meg kívánja őt hallgatni, mert ilyen jellegű, ugye a társulásból …

KOVÁCS PÉTER

A társulás szokta meghallgatni.

SZÁSZ JÓZSEF

Így van, a társulás szokta meghallgatni, úgyhogy ő nagyon szívesen eljön és beszámol, hiszen a társulás számára mindig készít ilyen jellegű beszámolót. Úgyhogy nagy örömmel jön el és számol be a tevékenységéről, illetve ezt, ezt már prezentálta is. Kiegészítve egyébként pont az idei „Te szedd!” akcióval. Csak jelzem, hogy az idén már teljesen önszorgalomból már volt egy ilyen akció, amit ugyanígy meghirdettünk kerületi újságba és Facebook oldalon. Ott csak a mezőőrök vettek részt, illetve a közterület-fenntartók. És az csak és kizárólag a Nógrádverőce utcánál volt. Bocsánat, a Sarjú utcánál volt ez a szemétszedési akció. Azzal kiegészítve, akkor kerültek föl ezek az álkamerák, de ott egyébként el is hangzott, hogy az álkamera az, az egy olcsó, azt hiszem, 2.000.- Ft-os kamera, ami azt a célt szolgálja, csaliként szolgál. Hiszen a környéken, tekintettel arra, hogy nagyon sok baleset történik abból adódóan, hogy a vadállomány átvonul, és nagyon sokszor elcsapnak ott őzeket, ezért kihelyezésre került egy vadkamera. Teljesen jogszerűen és ez a vadkamera ez rálát erre az útra és a vadkamerának a felvétele az nemcsak a vadállományt őrzi, hanem megfigyeli ezt a, így van, a vadorzókat is megfigyeli. Úgyhogy ebből a szempontból a, az említett álkamera az, az csak egy csali. Úgyhogy az kifejezetten akkor betölti azt a szerepét, ugye nem tudom, Ilona vagy László mondta, hogy alatta nagymennyiségű szemét van, tehát ez jó helyen, bizonyos tárhelyeken a felvételek megvannak, amiből jó kiindulási alap lehet majd a végrehajtásnál. De az tény és való, hogy nagy a szemét mennyiség. Nekem többen jelezték, hogy aznap, amikor a szemétszedési akció volt, ugye véget ért ez nagyjából olyan délután 5 óra magasságában, és este 8 órakor már megjelentek a szemétlerakók. Egyébként nekem lenne egy olyan kezdeményezésem, ennek a jogi hátterét még tisztázni kell. De én úgy tudom, hogy onnantól kezdve válik védetté az elkövető, hogyha bármiféle eljárás elindul ellene. Tehát egészen addig, amíg eljárás nem indul ellene, ő közterületen készül róla egy felvétel, akkor semmiféle jogorvoslattal ő nem élhet. Abban a pillanatban, hogyha elindul az eljárás ellene, onnantól kezdve védett az ő személye, egészen addig, amíg döntés nem születik az ő ügyében. Úgyhogy én arra biztatnék mindenkit, és ezért jó például a kerékpárút, hogy rengeteg embernek van most már ilyen GoPro kamerája, illetve mobil telefonja, és abban a pillanatban, hogyha ilyent lát, azt nyugodtan filmezze le. Sajnos eljárni csak és kizárólag abban az esetben lehet, hogyha ez le van filmezve, mert ott egyértelmű, hogy nem fölfele szedi a sittet, hanem lerakja. Ugye sajnos többször belefutottak ebbe a mezőőrök, hogy készítettek fotót, illetve lakók küldtek számukra fotókat és azért nem tudtak eljárást indítani, mert egy ember áll lapáttal az autó mellett és tény és való nem bizonyító erejű, hogy most lefelé rakja a sittet, vagy fölfelé. Sajnos az a helyzet, sajnos az a helyzet, hogy vagy közvetlen tettenérés van, vagy le van filmezve az elkövető. De összességében én azt mondom, hogy ezek az akciók jók, tény és való, hogy többszörösét ennek az összegnek el lehetne költeni a szemét elszállításnak. De ugye ezek a „Te szedd!” akciók, ezek az így kommunális hulladékként lerakott szemét összeszedésére alkalmasak. Ami ilyen szempontból hatásos, az pont a BVK által történt tisztogatás. Ugye ott ők odamentek mindenféle szerszámmal és gyakorlatilag teljesen kipucolták azt a részt. Hiszen ezek a zsákok, illetve a szemétszedési akció nem is alkalmas arra, hogy több éven keresztül összegyűlt sittet, meg egyebet el lehessen onnan hordani. Tehát oda egy-egy ilyen nagyobb akció kell. Egy kicsit sziszifuszi munkának tűnik ez, meg ki lehet takarítani, de én úgy gondolom, hogyha ezek az akciók rendszeresek, rendszeresen meg vannak hirdetve, és az eredmény is ezt mutatja, hogy minél többen vesznek részt ezen részt, minél többen érzik magukénak ezeket a területeket, előbb-utóbb szerintem ebben győzelem érhető el. De nem egyik napról a másikra. Köszönöm szépen. Ezzel együtt egyébként javaslom elfogadásra az előterjesztést. Köszönöm szépen.

KOVÁCS PÉTER

-ben szereplő határozati javaslatot. Aki egyetért a 2. oldalon található határozati javaslattal, most nyomja igen gombját! Szavazzunk! Köszönöm szépen. A Képviselő-testület 17 igen, egyhangúlag elfogadta a határozati javaslatot. Így ezt a napirendi pontot le tudtam zárni.

H A T Á R O Z A T:

181/2016. (V. 11.) Kt. Budapest Főváros XVI. kerületi Önkormányzat Képviselő-testülete a 2015-ös évről szóló környezetállapot jelentést elfogadja.

Felkéri a Polgármestert, hogy az Önkormányzat hivatalos lapján keresztül tájékoztassa a kerület lakosságát az állapotjelentésről.

Határidő: 2016. május 31.

Felelős: Kovács Péter polgármester

KOVÁCS PÉTER

Soron következik 12-es jelzett:

NAPIREND: 13. Javaslat az Atlétikai Reménységekért Alapítvány elszámolásának elfogadására, valamint kérelmének támogatására

***80/2016. sz. előterjesztés***

Előterjesztő: Kovács Péter polgármester

KOVÁCS PÉTER

Előterjesztőként nincs hozzáfűznivalóm. Kérdezem, van-e kérdés? Kérdést nem látok. Vélemény, javaslat, avagy hozzászólás? Most erre sincs igény. Határozathozatal következik. Az előterjesztés 2. oldalán található I. számú határozati javaslatról döntünk. Szavazzunk! A Képviselő-testület 17 igen, egyhangúlag elfogadta a határozati javaslatot.

H A T Á R O Z A T:

182/2016. (V. 11.) Kt. Budapest Főváros XVI. kerületi Önkormányzat Képviselő-testülete az Atlétikai Reménységekért Alapítványnak (székhely: 1165 Bp., Mészáros József u. 4., adószám: 18076530-1-42, képviseli: Adorján István) 2015. évben nyújtott 2.833.333-, Ft önkormányzati támogatás felhasználásáról szóló elszámolását elfogadja.

Felkéri a polgármestert, hogy a határozatról az érintettet értesítse.

Határidő: 2016. május 31.

Felelős: Kovács Péter polgármester

KOVÁCS PÉTER

2. oldalon található, II. számú határozati javaslatról döntünk. Szavazzunk! Köszönöm szépen. A Képviselő-testület 17 igen, egyhangúlag elfogadta a határozati javaslatot. Így ezt a napirendet lezártam.

H A T Á R O Z A T:

183/2016. (V. 11.) Kt. Budapest Főváros XVI. Kerületi Önkormányzat Képviselő-testülete az Atlétikai Reménységekért Alapítvány (székhely: 1165 Bp., Mészáros József u. 4., adószám: 18076530-1-42, képviseli: Adorján István) 3.000.000,- Ft-tal támogatja Kiss Dániel válogatott atléta 2016-os nyári olimpiai játékokra és azt megelőző világversenyekre való félkészülésének céljából.

A támogatáshoz szükséges fedezetet az Önkormányzat 2016. évi költségvetéséről szóló 37/2015. (XII. 21.) önkormányzati rendelete 5. mellékletének „Kiemelt sportolók támogatása” sora biztosítja.

Felkéri továbbá a Polgármestert, hogy gondoskodjon a támogatási szerződés aláírásra történő előkészítéséről és a kérelmezőt értesítse a határozatról.

Határidő: 2016. június 3.

Felelős: Kovács Péter polgármester

KOVÁCS PÉTER

Soron következik eredetileg 13-sal jelzett:

NAPIREND: 14. Javaslat kerületi alapítványok közművelődési tevékenységének támogatására

***79/2016. sz. előterjesztés***

Előterjesztő: Kulturális és Sport Bizottság

KOVÁCS PÉTER

Az előterjesztő a Kulturális és Sport Bizottság, illetve annak elnöke, Horváth János képviselő úr. Parancsoljon, képviselő úr!

HORVÁTH JÁNOS

Nincs különösebb hozzáfűznivalóm.

KOVÁCS PÉTER

Köszönöm szépen. Van-e kérdés kérdezem? Erre most nincs igény. Vélemény, javaslat, avagy hozzászólás? Ilyen sincsen. Határozathozatal következik. Az előterjesztés 2. oldalán található I. számú határozati javaslatról döntünk. Szavazzunk! A Képviselő-testület 17 igen, egyhangúlag elfogadta a javaslatot.

H A T Á R O Z A T:

184/2016. (V. 11.) Kt. Budapest Főváros XVI. kerületi Önkormányzat Képviselő-testülete a **Cogito Alapítvány** "A hagyományőrzés fontossága a pszichiátria betegek társadalmi reintegrációjában" című pályázatát **150** **000 Ft-tal,** azaz Százötvenezer Ft-tal támogatja a 2016. évi költségvetési rendelet 5. melléklet 40. sorában biztosított Közművelődés támogatása keret terhére. A támogatási összeg felhasználható 2016-ban múzeumlátogatás, belépők költségére. A támogatás elszámolásának határideje: 2016. december 16. A Képviselő-testület felkéri a Polgármestert a támogatási szerződés aláírására.

Határidő: az értesítésre: 2016. május 25.

* az utalásra: a támogatási szerződés aláírását követően kerül sor.

Felelős: Kovács Péter polgármester

KOVÁCS PÉTER

3. oldalon szereplő II. számú határozati javaslatról döntünk. Szavazzunk! A Képviselő-testület 17 igen, egyhangúlag elfogadta.

H A T Á R O Z A T:

185/2016. (V. 11.) Kt. Budapest Főváros XVI. kerületi Önkormányzat Képviselő-testülete a **Tiszakömlő Általános Iskola Alapítvány** "A magyar kulturális örökség megismertetése és ápolása alsó tagozatos tanulóinkkal" című pályázatát **nem támogatja.**

A Képviselő-testület felkéri a Polgármestert, hogy a határozatról értesítse a pályázót.

Határidő: 2016. május 20.

Felelős: Kovács Péter polgármester

KOVÁCS PÉTER

3. oldal, III. számú határozati javaslat. Szavazzunk! A Képviselő-testület 17 igen, egyhangúlag elfogadta.

H A T Á R O Z A T:

186/2016. (V. 11.) Kt. Budapest Főváros XVI. kerületi Önkormányzat Képviselő-testülete a **Zenével a Holnapért Alapítvány** "A Zene Öröm" Fesztivál sorozat a Rácz Aladár Zeneiskolában" című pályázatát **100** **000 Ft-tal,** azaz Egyszázezer Ft-tal támogatja a 2016. évi költségvetési rendelet 5. melléklet 40. sorában biztosított Közművelődés támogatása keret terhére.

A támogatási összeg felhasználható 2016-ban szakmai zsűri tiszteletdíjára, vendéglátás, illetve ajándékok költségeire. A támogatás elszámolásának határideje: 2016. június 30.

A Képviselő-testület felkéri a Polgármestert a támogatási szerződés aláírására.

Határidő: az értesítésre: 2016. május 25.

* az utalásra: a támogatási szerződés aláírását követően kerül sor.

Felelős: Kovács Péter polgármester

KOVÁCS PÉTER

3. oldal, IV. határozati javaslat. Szavazzunk! Köszönöm szépen. A Képviselő-testület 17 igen, egyhangúlag elfogadta a javaslatot.

H A T Á R O Z A T:

187/2016. (V. 11.) Kt. Budapest Főváros XVI. kerületi Önkormányzat Képviselő-testülete a **Zenével a Holnapért Alapítvány** "Interkulturális zene projekt: a különböző nemzetiségű fiatalok együttműködése a kölcsönös zenei és kulturális tudás fejlesztésének érdekében" című pályázatát **nem támogatja.**

A Képviselő-testület felkéri a Polgármestert, hogy a határozatról értesítse a pályázót.

Határidő: 2016. május 20.

Felelős: Kovács Péter polgármester

KOVÁCS PÉTER

3. oldalon kezdődő, V. számú határozati javaslat. Döntsünk! Köszönöm szépen. A Képviselő-testület 17 igen, egyhangúlag elfogadta.

H A T Á R O Z A T:

188/2016. (V. 11.) Kt. Budapest Főváros XVI. kerületi Önkormányzat Képviselő-testülete a **Varázsműhely Művészeti Alapítvány** "Hagyományőrző Kerületi Rendezvénysorozat" című pályázatát **nem támogatja.**

A Képviselő-testület felkéri a Polgármestert, hogy a határozatról értesítse a pályázót.

Határidő: 2016. május 20.

Felelős: Kovács Péter polgármester

KOVÁCS PÉTER

4. oldalon található VI. számú határozati javaslatról döntünk. Szavazzunk! A Képviselő-testület 17 igen, egyhangúlag elfogadta.

H A T Á R O Z A T:

189/2016. (V. 11.) Kt. Budapest Főváros XVI. kerületi Önkormányzat Képviselő-testülete a **Varázsműhely Művészeti Alapítvány** "Néprajzi órák 2016-ban a Cinkotai Tájház és Néprajzi Élménytárban" című pályázatát **nem támogatja.**

AKépviselő-testület felkéri a Polgármestert, hogy a határozatról értesítse a pályázót.

Határidő: 2016. május 20.

Felelős: Kovács Péter polgármester

KOVÁCS PÉTER

4. oldalon található, VII. számú határozati javaslatról döntünk. Szavazzunk! A Képviselő-testület 17 igen, egyhangúlag elfogadta ezt a javaslatot.

H A T Á R O Z A T:

190/2016. (V. 11.) Kt. Budapest Főváros XVI. kerületi Önkormányzat Képviselő-testülete a **Varázsműhely Művészeti Alapítvány** "Varázsműhely Művészeti Gyermekklub 15. éves jubileumi workshop" című pályázatát **nem támogatja.**

AKépviselő-testület felkéri a Polgármestert, hogy a határozatról értesítse a pályázót.

Határidő: 2016. május 20.

Felelős: Kovács Péter polgármester

KOVÁCS PÉTER

4. oldal, VIII. számú határozati javaslat. Szavazzunk! A Képviselő-testület 17 igen, egyhangúlag elfogadta.

H A T Á R O Z A T:

191/2016. (V. 11.) Kt. Budapest Főváros XVI. kerületi Önkormányzat Képviselő-testülete a **Hittel a Nemzetért Alapítvány** "Mindszenty József életét bemutató konferencia szervezése" című pályázatát **90 000 Ft-tal,** azaz Kilencvenezer Ft-tal támogatja a 2016. évi költségvetési rendelet 5. melléklet 40. sorában biztosított Közművelődés támogatása keret terhére. A támogatási összeg felhasználható 2016-ban vendéglátás, teremdíszítés, kiadványok, könyvek nyomtatása, ajándéktárgyak, koszorú, illetve virág költségeire.

A támogatás elszámolásának határideje: 2016. december 16. A Képviselő-testület felkéri a Polgármestert a támogatási szerződés aláírására.

Határidő: az értesítésre: 2016. május 25.

* az utalásra: a támogatási szerződés aláírását követően kerül sor.

Felelős: Kovács Péter polgármester

KOVÁCS PÉTER

4. oldalon kezdődő IX. számú határozati javaslatról döntünk. Szavazzunk! A Képviselő-testület 17 igen, egyhangúlag elfogadta.

H A T Á R O Z A T:

192/2016. (V. 11.) Kt. Budapest Főváros XVI. kerületi Önkormányzat Képviselő-testülete a **Hittel a Nemzetért Alapítvány** " Tóth Ilonka életéről szóló rockopera " című pályázatát **nem támogatja.**

A Képviselő-testület felkéri a Polgármestert, hogy a határozatról értesítse a pályázót.

Határidő: 2016. május 20.

Felelős: Kovács Péter polgármester

KOVÁCS PÉTER

5. oldalon szereplő, X. számú határozati javaslatról döntünk. Szavazzunk! Köszönöm szépen. A Képviselő-testület 17 igen, egyhangúlag ezt a határozati javaslatot is elfogadta. Így ezt a napirendi pontot le tudtam zárni.

H A T Á R O Z A T:

193/2016. (V. 11.) Kt. Budapest Főváros XVI. kerületi Önkormányzat Képviselő-testülete a **Hittel a Nemzetért Alapítvány** " Wass Albert emlékünnepség " című pályázatát **90 000 Ft-tal,** azaz Kilencvenezer Ft-tal támogatja a 2016. évi költségvetési rendelet 5. melléklet 40. sorában biztosított Közművelődés támogatása keret terhére. A támogatási összeg felhasználható 2016-ban ajándékok, vendéglátás, könyv és egyéb kiadvány nyomtatása, illetve teremdíszítés költségeire. A támogatás elszámolásának határideje: 2017. március 31.

A Képviselő-testület felkéri a Polgármestert a támogatási szerződés aláírására.

Határidő: az értesítésre: 2016. május 25.

* az utalásra: a támogatási szerződés aláírását követően kerül sor.

Felelős: Kovács Péter polgármester

KOVÁCS PÉTER

Soron következik 14-sel jelzett:

NAPIREND: 15. Javaslat transzformátor áthelyezésére

***82/2016. sz. előterjesztés***

Előterjesztő: Kovács Péter polgármester

KOVÁCS PÉTER

Előterjesztőként nincs hozzáfűznivalóm. Kérdezem, van-e kérdés? Kérdésre jelentkezőt nem látok. Vélemény, javaslat, avagy hozzászólás? Szatmáry László képviselő úr, parancsoljon!

SZATMÁRY LÁSZLÓ

A Kerületfejlesztési és Üzemeltetési Bizottság elfogadásra javasolja a Sashalmi Tanoda területén lévő transzformátor áthelyezését. Köszönöm.

KOVÁCS PÉTER

Köszönöm szépen. További hozzászólást nem látok. Határozathozatal következik. Az előterjesztés 2. oldalán kezdődő határozati javaslatról döntünk. Szavazzunk! Köszönöm szépen. A Képviselő-testület 17 igen, egyhangúlag elfogadta a javaslatot. Így ezt a napirendi pontot le tudtam zárni.

H A T Á R O Z A T:

194/2016. (V. 11.) Kt. Budapest Főváros XVI. kerületi Önkormányzat Képviselő-testülete úgy dönt, hogy a jelenleg hatályban lévő, Budapest Főváros XVI. kerületi Önkormányzat és az ELMŰ Zrt. között 2004. október 25. napján létrejött, a Budapest 100957 hrsz-ú földrészleten lévő transzformátor állomás használatára vonatkozó Szerződés (amely használati jogot biztosít az ELMŰ Zrt. javára) közös megegyezéssel történő megszüntetését kezdeményezi azzal, hogy az ELMŰ Zrt. vállalja az ingatlanra bejegyzett használati és vezetékjogának törlését.

A Képviselő-testület felkéria Polgármestert a szerződés megszüntetésére, egyidejűleg új használati szerződés megkötésére 4.755,- Ft/m2/év +ÁFA használati díj megfizetése feltétellel, valamint az új transzformátor állomás elhelyezését követően a használati- és vezetékjog mértékének megfelelő ingatlan-nyilvántartási bejegyzési engedély megadására.

A Képviselő-testület hozzájárul továbbá a 100957 hrsz-ú ingatlanon meglévő transzformátor állomás építmény elbontásához, és ugyanezen ingatlan más területén új transzformátor állomás elhelyezéséhez.

Határidő: 2017. május 30.

Felelős: Kovács Péter polgármester

KOVÁCS PÉTER

Soron következik sürgősségi előterjesztésként:

NAPIREND: 16. Javaslat óvodai kapacitásbővítést célzó beruházás támogatása tárgyú pályázat benyújtására

***84/2016. sz. előterjesztés***

Előterjesztő: Dr. Csomor Ervin alpolgármester

KOVÁCS PÉTER

Parancsoljon, alpolgármester úr!

DR. CSOMOR ERVIN

Köszönöm szépen. Tisztelt Képviselő-testület! Ugye korábban is, mikor egy másik pályázatot támogatta a testület, akkor is jeleztem, hogy ugyanarra az óvodára adnánk be egy BM-es pályázatot. Ez a számunkra kedvezőtlenebb egyébként, és mivel a másik az 100%-os támogatásban részesül, amennyiben nyerünk, erre pedig ugye 50% az adóerő-képesség alapján. Tehát, mint az előterjesztésben is szerepel, és ennek később is az elbírálási határideje, tehát ezt abban az esetben élnénk ezzel, hogyha a másik pályázatunk eredménytelen lesz. De mindenféleképpen szeretnénk ugye ezt az épületet már ilyen óvodai célra hasznosítani, mert egyébként a műszaki állapota sajnos egyre romlik. Köszönöm szépen.

KOVÁCS PÉTER

Köszönöm szépen. Kérdezem, van-e kérdés? Ilye nem látok. Vélemény, javaslat, avagy hozzászólás? Most erre sincs igény. Határozathozatal következik. A 2. oldalon kezdődő I. számú határozati javaslatról döntünk. Szavazzunk! A Képviselő-testület 17 igen, egyhangúlag elfogadta a határozati javaslatot.

H A T Á R O Z A T:

195/2016. (V. 11.) Kt. Budapest Főváros XVI. kerületi Önkormányzat Képviselő-testülete támogatja az óvodai kapacitásbővítést célzó beruházások támogatása tárgyban pályázat benyújtását a „már működő önkormányzati tulajdonban lévő óvodaépület bővítésével” pályázati alcél esetében a Mátyásföldi Fecskefészek Óvoda 1165 Baross Gábor u. 32-36. szám alatti, 106349 helyrajzi számon nyilvántartott székhelyén.

A Képviselő-testület az Önkormányzat tulajdonában lévő ingatlanra a tulajdonosi hozzájárulást megadja és vállalja, hogy az Óvodát a beruházás megvalósításától számított 10 évig az eredeti rendeltetésének megfelelően, saját fenntartásban működteti.

A Képviselő-testület felhatalmazza a Polgármestert a pályázat benyújtására.

Határidő: 2016. június 15. (elektronikus úton) és 2016. június 16. (papír alapon)

Felelős: Kovács Péter polgármester

KOVÁCS PÉTER

3. oldalon található II. számú határozati javaslatról döntünk. Szavazzunk! A Képviselő-testület 17 igen, egyhangúlag elfogadta a javaslatot. Ezzel ezt a napirendet lezártam.

H A T Á R O Z A T:

196/2016. (V. 11.) Kt. Budapest Főváros XVI. kerületi Önkormányzat Képviselő-testülete az óvodai kapacitásbővítést célzó beruházások támogatása tárgyú pályázatban foglaltak megvalósításához, nyertes pályázat esetén 64 121 612 Ft önrészt biztosít az Önkormányzat 2016. évi költségvetéséről szóló 37/2015. (XII. 21.) Ök. rendelet 5. melléklet 58. sor „Fejlesztési céltartalék egyéb, előre nem tervezhető kiadások fedezetéül” költségvetési soron rendelkezésre álló pénzügyi keret terhére.

Határidő: 2016. június 16. (a pályázat papír alapon történő benyújtása)

Felelős: Kovács Péter polgármester

KOVÁCS PÉTER

Soron következik szintén sürgősségi előterjesztésként:

NAPIREND: 17. Javaslat önkormányzati feladatellátást szolgáló fejlesztések támogatása tárgyú pályázat benyújtására

***86/2016. sz. előterjesztés***

Előterjesztő: Kovács Péter polgármester

KOVÁCS PÉTER

Előterjesztőként annyit fűznék hozzá, hogy útfelújításra, illetve intézményi bővítésre, illetve felújításra pályáznánk. Kérem a Képviselő-testületet, hogy támogassa ezt. Kérdezem, hogy van-e kérdés? Ilyen nincsen. Vélemény, javaslat, avagy hozzászólás? Most ilyen sincsen. Határozathozatal következik. Az előterjesztés 3. oldalán található I. számú határozati javaslatról döntünk. Szavazzunk! A Képviselő-testület 17 igen, egyhangúlag elfogadta a határozati javaslatot.

H A T Á R O Z A T:

197/2016. (V. 11.) Kt. Budapest Főváros XVI. kerületi Önkormányzat Képviselő-testülete támogatja az önkormányzati feladatellátást szolgáló fejlesztések támogatása tárgyú pályázati felhívás keretében az alábbi alcélokhoz kapcsolódó fejlesztések megvalósításához pályázat benyújtását:

* Gyermek háziorvosi orvosi rendelő (címe: 1162 Budapest, Délceg utca 35.) bővítéssel egybekötött teljes körű felújítása, energetikai korszerűsítése, mint egészségügyi fejlesztés pályázati alcél;
* Belterületi utak felújítása pályázati alcél esetében a következők szerint: Batthyány utca 583 m (Rákosi út - Budapesti út szakaszhatár) és Budapesti út (Batthyány utca - Rákóczi út szakaszhatár); Margit utca (Sashalmi sétány - Futórózsa utca szakaszhatár) 1116 m; Lucernás utca (Szlovák út - Csobaj utca) 475 m; Cziráki utca (Körvasút sor - Pirosrózsa utca szakaszhatár) 605 m; András utca (Pirosrózsa utca - Thököly út szakaszhatár) 452 m.

A Képviselő-testület az Önkormányzat tulajdonában lévő gyermek háziorvosi rendelő (ingatlan) fejlesztésére és az út és utcák (közterületek) felújítására a tulajdonosi hozzájárulást megadja és vállalja, hogy a támogatással létrehozott ingatlanvagyont a beruházás megvalósításától számított 10 évig nem idegeníti el.

A Képviselő-testület felhatalmazza a Polgármestert a pályázat benyújtására.

Határidő: 2016. június 02. (elektronikus úton) és 2016. június 03. (papír alapon)

Felelős: Kovács Péter polgármester

KOVÁCS PÉTER

A 3. oldalon kezdődő II. számú határozati javaslatról döntünk. Szavazzunk! Köszönöm szépen. A Képviselő-testület 17 igen, egyhangúlag elfogadta a határozati javaslatot. Így ezt a napirendi pontot le tudtam zárni.

H A T Á R O Z A T:

198/2016. (V. 11.) Kt. Budapest Főváros XVI. kerületi Önkormányzat Képviselő-testülete az önkormányzati feladatellátást szolgáló fejlesztések támogatása tárgyú pályázati felhívás keretében,

* az egészségügyi fejlesztés pályázati alcélban foglaltak megvalósításához, nyertes pályázat esetén 36 178 233 Ft saját forrást biztosít az Önkormányzat 2016. évi költségvetéséről szóló 37/2015. (XII. 21.) Ök. rendelet 6./B. melléklet 9. sor „Egészségügyi alapellátást nyújtó ingatlan felújítása: Délceg utcai felnőtt rendelő felújítása 2015-ben, gyermek háziorvosi rendelő felújítása 2016-ban” költségvetési soron rendelkezésre álló pénzügyi keret terhére;
* belterületi utak felújítása pályázati alcélban foglaltak megvalósításához, nyertes pályázat esetén 289 354 082 Ft saját forrást biztosít az Önkormányzat 2016. évi költségvetéséről szóló 37/2015. (XII. 21.) Ök. rendelet 6./A. melléklet 12/b. sor „Burkolatfelújítások” költségvetési soron rendelkezésre álló pénzügyi keret terhére.

Határidő: 2016. június 03. (a pályázat papír alapon történő benyújtása)

Felelős: Kovács Péter polgármester

KOVÁCS PÉTER

Soron következik eredetileg 16-sal jelzett:

NAPIREND: 18. A polgármester, az alpolgármesterek, a tanácsnokok, a bizottsági elnökök beszámolója az előző Képviselő-testületi ülés óta történt, fontosabb eseményekről

KOVÁCS PÉTER

A polgármesteri beszámolót írásban találják. Szász alpolgármester úr készült azzal, hogy megmutassa Önöknek a ma átvett díjat. Ugye Közbiztonságért díjban részesült a XVI. kerületi Önkormányzat az elmúlt években tanúsított közlekedésbiztonsági dolgaiért a … Éljen! – mondta Abonyi János, csatlakozom hozzá, hurrá, hurrá! Mindannyiunk közös érdeme. Ennyivel egészíteném még ki a beszámolót. Kérdezem a polgármesteri beszámolóhoz van-e kérdés? Erre most nem látok igényt. Alpolgármester urak közül kíván-e valaki beszámolni? Szász alpolgármester úr, parancsoljon!

SZÁSZ JÓZSEF

Csak gyors információ. Többen kérdezték, illetve kérték, hogy a Fővárosi Közterület-fenntartó Vállalat honlapján nem találják a kerületre vonatkozó idei lomtalanítási időpontot. Nem véletlenül nincs fönn, hiszen idén, vagy most csak az I. féléves lomtalanítási adatok vannak benne. És mi a II. félévesbe esünk bele, hiszen ez 2016. július 13. és július 25. közé esik a lomtalanítás. Egyebekben, nagyjából egybeesik a tavalyi lomtalanítási időszakkal. De az ezzel kapcsolatos térképet, illetve pontos adatokat azt föltesszük a honlapra, illetve az önkormányzat Facebook oldalára. Csak addig nem akartuk föltenni, amíg ezt a főváros nem teszi föl az FKF honlapjára. Valószínűleg az ütemezés miatt. De hogyha ilyen sokan kíváncsiak rá, ez most már nem olyan titkos adat, amit nem lehet kiadni. Hiszen mindig tudjuk, hogy a lomisok előbb tudják ezt az időpontot, mint a lakók, úgyhogy teljesen fölösleges ezt titkolni.

KOVÁCS PÉTER

Még egyszer. Július 13. és 24. között.

SZÁSZ JÓZSEF

Július 25. között. Igen.

KOVÁCS PÉTER

25.

SZÁSZ JÓZSEF

25. között. Illetve ugye ezzel párhuzamosan mindig zajlik a veszélyes hulladék begyűjtési akció is. Úgyhogy ezzel kapcsolatos pontos információ és térkép az fölkerül majd az önkormányzat honlapjára. Két örömteli hírről szeretnék beszámolni. A Fővárosi Önkormányzat közgyűlése az utolsó ülésén döntött a Sarjú utca 5. szám alatti ingatlan kérdésében. Annyit előzetesként szeretnék elmondani, hogy arról van itt szó, hogy ha valaki átjön az alagúton, a, a Sarjú utcában az erdő felől egyetlen egy épület van. Ez a Fővárosi Önkormányzatnak a kezelésében van. És volt egy olyan jellegű indítványunk, hogy a Mezei Őrszolgálat hadd kapja meg ezt ingyen a Fővárostól, hiszen évek óta lakatlan, nem tudja ezt a Főváros kiadni. És gyakorlatilag egy éves tárgyalási sorozat végére került pont. Egy szerződés megkötésére hatalmazta föl a főpolgármester urat a Közgyűlés. 15 évre, ingyenesen megkapjuk közfeladat ellátására ezt az ingatlant. Annyit még sikerült ebbe a szerződésbe beletetetni, hogy egy, most ennek a szerződés keretében ezt ideadják nekünk. És utána a felújítással kapcsolatosan egy külön szerződést kötünk, hiszen van egy olyan klauzula ebben a szerződésben, amit egyébként majd a Képviselő-testület elé is kell tárni, ugye, mert ezt a mi részünkről is alá kell írnia a Polgármester úrnak, hogy ezt féléves időpont megadásával gyakorlatilag ezt a Fővárosi Önkormányzat visszakérheti, amennyiben a meghatározott funkció szerinti használatra szeretné ezt felhasználni. De pont a felújítás kapcsán a külön megállapodás azt fogja tartalmazni, hogy amennyiben mi erre az épületre költünk felújítás, illetve a funkció szerinti kialakítás miatt, akkor ebben a külön megállapodásban szerepel az, hogyha a 15 éves időszakot megelőzően szeretné a Főváros ezt visszakérni, akkor a különbözetet jóváírja nekünk. Tehát jelen pillanatban ugye ingyenesen kapjuk, de hogyha az idő letelte előtt ő ezt szeretné visszakérni, akkor ebből a ráfordított összegből valamit viszont lát az önkormányzat. Ennyit erről a dologról. És ez már tényleg csak egy könnyedebb téma. Ugye a múlt héten sportnap volt, és ebben a Képviselő-testület nagyon sikeresen szerepelt. Sok év után nagyon fegyelmezett játékkal végig megnyerve az összes fordulót a labdarúgásban első helyezést értünk el. És ugyanígy a 4X100-as váltóban is. Úgyhogy mindenkinek köszönöm, aki részt vett ezen a versenyen és természetesen Mizsei Lászlóval szerénységünk tiltja, hogy milyen első helyezések születtek még ezen a versenyen. Úgyhogy köszönjük szépen mindenkinek, aki részt vett ezen a sportnapon.

KOVÁCS PÉTER

Köszönöm szépen. Kérdés van-e alpolgármesteri beszámolóhoz? Nincsen. Tanácsnokok közül kíván-e valaki most beszámolni? Nem. Bizottsági elnökök közül kíván-e valaki most beszámolni? Erre sincsen jelentkezés. Így ezt a napirendet lezártam. Soron következik 17-es számmal jelzett:

NAPIREND: 19. Képviselői kérdések, közérdekű bejelentések

KOVÁCS PÉTER

Abonyi János képviselő úr, parancsoljon!

ABONYI JÁNOS

Első egy köszönet. Múltkor jeleztem ezt a Borotvás utcai óriás kátyút. Ma reggel kaptam egy e-mailt, hogy a kátyút betömték, úgyhogy ezt köszönöm szépen. Ugyanebből kiindulva egyébként, a Jókai utcának a Mészáros utca és a Veres Péter utca közti szakaszán van egy halom parkoló. Most szintén, szintén kaptam jelzéseket, hogy keresztbe-kasul állnak be az autók, ma, ma kocsival mentem reggel 7-re a rendelőintézetbe, és tényleg úgy állnak a kocsik, úgyhogy én javasolnám, hogy lévén, hogy a Centin nagyon jól bevált, a parkolósávokat fessük fel. Mióta a Futórózsa utcán fel vannak festve ezek a sávok, azóta, azóta tényleg ezeket használják. Tehát célszerű lenne ott is egy ilyen megoldást. Ez az egyik. A második kérdésem, elkocsikáztam a volt Kisgazda székház mellett is. Mi, mi, mi van ezzel az ingatlannal? Akarunk-e kezdeni valamit vele, vagy tudunk-e egyáltalán valamit kezdeni vele? A következő ilyen kérdésem, milyen, milyen célból vette meg az önkormányzat a Centenáriumi sétányon a volt cukrászda helységeit? És a hát a „Te szedd!” akcióról akartam és akarok itt most beszélni egyébként. Mondjuk én azt kérdeztem az Oláh Csabától, mikor kijött a Margit utca - Sarjú sarokra, hogy van-e tűzparancsuk egyébként, mert lehet, hogy, lehet, hogy kéne nekik adni, tehát, mikor elénekelte az ember a Régi mániám, végighajtani a fekálián című dalt, akkor úgy megfogalmazódott ez bennem, tehát én szerintem 66 m3 van a lőtéren, az szent meggyőződésem. Tán még több is. Nem tudom, tehát az valami egészen brutális. Komolyan mondom, tehát én mentesítettem magam a földszinten és alsóneműben mentem föl a 4.-re és egy kád fertőtlenítő vízbe ugrottam bele utána. Úgyhogy, úgyhogy én javaslom, ha, ha, ha erre van keretünk, vagy meg tudjuk, vagy polgármesteri keretből. Nem tudom, ki mikor járt ott? Polgármester úr mikor járt ott, arrafele? Tehát ott hegyekben áll a, a, a, gumi, az autó, az elhasznált autógumi, kommunális szemét, szintén ilyen mellig érő. Egészen brutális, komolyan mondom, tehát… Ott, ott valamit lépni kéne, az egy nagyon szép sétány, csak, ha az ember elsétál arra, tényleg az Ilonával csak szörnyülködtünk ezen a, ezen a brutális mennyiségen, úgyhogy én szerintem lehet, hogy nem a Nógrádverőcének az a szakasza a legrosszabb, amit Polgármester úr mondott. Köszönöm szépen!

KOVÁCS PÉTER

Köszönöm. A Jókai úti parkoló felfestését megnézzük, de amennyire én tudom, az fővárosi kezelésben van, az az út, mert, hogy busz jár rajta. Kerületgazda székházzal előbb-utóbb kell valamit csinálnunk. Ugye ott, …

ABONYI JÁNOS

Kis …

KOVÁCS PÉTER

Kisgazda, nem ezt mondtam?

ABONYI JÁNOS

Kerületgazda …

VAJDA ZOLTÁN-MIKROFON NÉLKÜL-BEKIABÁLVA?

Majd a jegyzőkönyv megmondja. Majd a jegyzőkönyv megmondja …

KOVÁCS PÉTER

Azzal is kell valamit csinálni, arra van a költségvetésben pénz egyébként. A Kisgazdára még nincsen. Kell ott valamit csinálni, én elsősorban azt gondolom, hogy először abba kéne lépnünk, hogy legyen ott egy gondnok állandóra, aki vigyáz erre a területre, hogy, hogy ne legyen ott nagyobb probléma.

ABONYI JÁNOS MIKROFON NÉLKÜL

Ez egy villaépület.

KOVÁCS PÉTER

A Centi sétány cukrászda. Ugye a Gazdasági Bizottság hatásköre, ők vették meg, tehát meg kell kérdezni a bizottságot, ott ül az elnök, szünetben kérdezd meg, vagy a testületin, hogy mi volt, de Csomor alpolgármester úr gondolom, ő volt az előterjesztő, akkor fog válaszolni. Ugye szemét mindenhol van, igyekszünk majd ebben előre lépni. Csomor alpolgármester úr, parancsoljon! János, nyomjál egy gombot!

ABONYI JÁNOS

Ja! Bocs!

KOVÁCS PÉTER

Kösz!

DR. CSOMOR ERVIN

Köszönöm szépen. Ugye a Centi sétányon lévő cukrászdában lévő társasházban az önkormányzatnak van tulajdona, és mikor ezt ugye értékesíteni kívánták, tehát a cukrászda ugye megszűnt, akkor az önkormányzatnak elővásárlási joga volt erre az ingatlanra. És hát a vételár az olyan összegben lett meghatározva, hogy a javaslatomra a Gazdasági Bizottság és Pénzügyi Bizottság döntése alapján éltünk az elővásárlási joggal, és ha jól tudom, már a bizottság ki is írta egyébként pályázatra, gyakorlatilag 8 éves megtérüléssel a várható bérleti díjból megvan a vételár, úgyhogy most csúnyán szólva, egy nagyon jó üzlet, én azt gondolom az önkormányzatnak az, hogy megvásároltuk. Főleg azért mondom, van tulajdonunk a Pátria Takarékszövetkezet is, tehát …

KOVÁCS PÉTER

Köszönöm szépen. Varga Ilona a következő kérdező, hozzászóló. Parancsoljon!

VARGA ILONA

Köszönöm szépen, Polgármester úr. Kaptak a képviselők egy levelet egy hölgytől, aki a kutyáját nem tudta beregisztrálni. Na, most ott én nagyon optimistán válaszoltam neki. Nem írtam le, hogy körülbelül negyed óráig tartott, míg én is rájöttem erre, hogy, hogy kell, de megoldottam és így legalább az én kutyám is regisztrálva lett. Tulajdonképpen azzal kapcsolatban érdeklődöm, hogy ez a kutya összeírás, ugye egy adott határidőn belül kell ezt teljesíteni, hogy ez egy törvényi előírás, hogy -tól -ig kell a, alá …, regisztrálni a kutyákat, vagy sem? Mert, ha ez nem egy törvényi előírás, akkor összekapcsolhatnánk azzal, hogy minden kutyának vannak kötelező eb oltás, és, hogy akkor legyen lejelentve a kutya, meg az adatok, mert ez sokkal egyszerűbb lenne, hiszen nagyon-nagyon sok idős ember most nem azt mondom, hogy se nem ír, se nem olvas, de kutyája van, de nem interneten fogják észrevenni. Nem biztos, hogy az önkormányzati újságot elolvassák, vagy el tudják olvasni. Szóval meggyőződésem, hogy valami sokkal átfogóbb megoldást kellene erre kitalálnunk, hogyha azt akarjuk, hogy tényleg minden kutya regisztrálva legyen. Köszönöm szépen.

KOVÁCS PÉTER

Köszönöm szépen. Ugye a, majd kérem Jegyző urat, mert Wittlinger úr válaszolt ennek a hölgynek egyébként e-mailben, és én is megkaptam ezt a választ, mert, hogy benne voltam a címzett között, gondolom azért, de majd kérem, hogy Ilonának is küldjék át ezt a választ. Nagyon korrektül leírja Wittlinger úr, ugye ahova tartozik, hogy mi mindent tett meg az önkormányzat, és egyébként hogy lehet, meg mint lehet ezt megcsinálni. A Jegyző úr itt az előbb arról tájékoztatott, hogy 3 évente kötelező az eb összeírás, tehát egy ilyen hosszított, vagy több éven keresztül átfogó összeírás, amikor a kutya egyébként is odamegy, az szerintem nem kivitelezhető. 1 évente kötelező? De hát akkor, nem tudom, hogy 1 éves időtartamra el lehet-e ezt húzni? Szerintem nem. De megnézzük majd. Jegyző urat megkérem, hogy vizsgálja ezt meg, hogy mit tudunk itt tenni! Következő hozzászóló kérdező Dr. Sebők László képviselő úr. Parancsoljon, képviselő úr!

DR. SEBŐK LÁSZLÓ

Köszönöm Polgármester úr! Hétfőn a Kulturális és Sport Bizottságnak a vendége volt Villányi Péter, aki egy ilyen előzetes benyomás és gyűjteményt, illetve leltárt ismertetett előttünk. Tehát ez egy nem egy ilyen hivatalos beszámoló volt, inkább a 2 hónapos benyomásait, tapasztalatait osztotta meg. És úgy tűnik, legalábbis számomra, hogy ő számos olyan gonddal, problémával szembesül, ami miatt érdemes lenne esetleg tőle valamikor a nyár végére, ősz elejére egy hivatalos beszámolót kérni a tapasztalatairól, amiatt, hogy annak alapján tárgyalhassunk már a jövő évi költségvetésről, az ő vonatkozásukban. Másrészt pedig, hogy időben értesüljünk tőle azokról a problémákról, amelyekről most még csak el kezdett beszámolni, meg nem egészen világos, hogy mit lát ő nagy problémának. De vannak bizonyos gondok. Tehát mindössze ezt a tapasztalatomat szeretném megosztani. Mert elég kellemetlen lenne, hogyha itt valamikor november körül szembesülnénk azzal, hogy elég sürgős lépéseket kellene esetleg a… (Valaki mond valamit.) Tessék?

KOVÁCS PÉTER

Ne szóljunk közbe!

DR. SEBŐK LÁSZLÓ

János, én úgy éreztem, hogy itt, itt ő próbálja megoldani, más is próbálja megoldani, de valószínűleg egy kicsit döcögősen mennek a dolgok. Ahogy ő elmondta. És most jön egy ho… nyári holtszezon, azután pedig könnyen lehet, hogy kapkodás lesz a vége. Én ezt előzetesen egy direkt nem …

KOVÁCS PÉTER

Nem hallottam.

DR. SEBŐK LÁSZLÓ

… direkt nem egy határozati javaslatnak …

KOVÁCS PÉTER

Laci! Mi lesz a vége? Nem hallottam.

DR. SEBŐK LÁSZLÓ

… nem interpellációnak, és nem ilyen formájában …

KOVÁCS PÉTER

Mi lesz a vége? Nem hallottam!

DR. SEBŐK LÁSZLÓ

Tehát kapkodás …

KOVÁCS PÉTER

Havazást értettem, nem tudom, hogy ….

DR. SEBŐK LÁSZLÓ

Nem, kapkodás lett, a problémák megoldásával kapcsolatban egy kapkodás is lehet ennek az eredménye. És én szándékosan nem interpellációnak, határozati javaslat formájában, vagy egyéb más módon terjesztettem ezt be, vagy tettem itt szóvá, mert egy előzetes, ilyen figyelemfelhívás. Hogy aztán, hogy dönt a Polgármester úr, vagy, hogy dönt a Képviselő-testület az egy más kérdés. Jelzem, hogy itt bizonyos aggályaim vannak. Hangsúlyozom, nem a, pont nem az ő személye, nem a szervezetek működésével kapcsolatban, bár nem akarok részletekbe bemenni, belemenni ugye, a Varázsműhely kapcsán, ugye elég tisztázatlan még mindig a helyzet, hogy most ők külön pályázzanak vagy ennek a gyűjtemény-komplexumnak a keretében, tehát ezeket a gondokat jó lenne időben, alaposan áttekinteni, felkészülni rá, minthogy aztán utólag nekiálljunk kapkodni. Ennyi az egész.

KOVÁCS PÉTER

Nagyon köszönöm képviselő úr hozzászólását. A Villányi úrral én tartom, hát nem azt mondom, hogy naponta a kapcsolatot, mert azért annyi időm nincsen. Ő nagy lendülettel vetette bele magát a munkába, ez nagyon dicséretes részéről. És számos kérdése van és javaslata is van ez ügyben, úgyhogy én tartom vele a kapcsolatot. Bízzanak bennem, hogy ez megoldódik ez a, - egyébként problémának én azért talán nem nevezném, - dolgok. Egyelőre ugye abból neki konfliktusa van, és ez nem is csodálandó, hisz ugye három intézmény idézőjelbe kerül az ő égisze alá. Ebből egy most épül, ugye Tóth Ilonka Emlékház, de kettő már volt ugye a Tájház meg a Helytörténet. És ugye hát a Helytörténetben is ugye, meg mindenhol, ahol változás van, nehezen élik meg a változást. Úgyhogy itt a különböző bizonytalanságok talán ebből adódnak, de én úgy látom, hogy Lantos úrral már remekül összecsiszolódott Villányi úr. Tehát ebből már nincsen gond. Úgyhogy léphet eggyel tovább, és akkor a Tájház eddigi üzemeltetőjével is összecsiszolódik, és megoldódnak ezek a dolgok. Mizsei úr a következő hozzászóló. Parancsoljon, képviselő úr!

MIZSEI LÁSZLÓ

Köszönöm. Két dolog. Egy. Az első csatlakoznék Abonyi János képviselő úrnak az elmondottjaihoz, miszerint igen is ezért mondom azt, hogy ezt a feladatot nem szak avatatlan, szakképzetlen és felkészületlen civileknek kell csinálni, hanem igen is olyanoknak, akik tudják, hogy mit csinálnak. Megfelelő védőöltözettel vannak ellátva, stb. stb. Ezért javaslom, hogy a következő költségvetés módosításban különítsünk erre egy meglehetősen nagy összeget, hogy ez a probléma …

KOVÁCS PÉTER

Mire?

MIZSEI LÁSZLÓ

Ez a szemétszedés azon a területen, mert ez így nem tartható, környezetszennyező is. És már nagyon régen ott van, tehát ez egyre inkább sürgető lenne. Gond …, én tisztában vagyok vele, hogy szemléletformálás szempontjából még a képviselőknek is ez nagyon sokat jelenthet, ha kimegy oda egy képviselő, és látja, hogy mennyi szemét van ott. Remélem, majd szavaznak arra is, hogy ez onnan elkerüljön, tehát erre pénzt tudjunk keríteni valahogy. Másik. Bevallom őszintén, elvesztem a hivatali útvesztőkben, ketten is megkerestek azzal kapcsolatban, hogy a Csömöri út felújítással kapcsolatban, a 31-es busz el van terelve, és a Péterke utcánál egy ideiglenes megálló van kialakítva. És annak a megállónak egy ilyen padlószerűséggel van lerakva és olyan állapotban van, tapasztaltam – egészségére – hogyha valaki onnan, Szent Korona utca … Igen.

KOVÁCS PÉTER

Ne szóljunk már közbe!

MIZSEI LÁSZLÓ

Köszönöm a segítséget. Szent Korona utca - Szlovák út sarok, ott van az ideiglenes megálló, olyan állapotban van az a lelépő, hogy katasztrófa, tehát rálép az ember és így megbillen az egész. Tehát egy nyugdíjas simán elesik, hogyha nem figyel. Gyerekekről nem is beszélve, és hogyha busz alá esik, akkor az nagy gáz. Tehát én megpróbáltam ez ügyben eljárni, de mindenki passzolgat, mindenhol egymásnak, hogy ez nem az ő problémájuk. Azt szeretném kérni, hogy esetleg valamelyik alpolgármester úr, vagy bárki, aki illetékesnek látja magát ebben az ügyben, akkor legyen szíves, karolja fel ezt az ügyet, hogy ez oldódjon meg, mert az ott balesetveszélyes. Köszönöm szépen.

KOVÁCS PÉTER

Köszönöm szépen. Az illetékes a főpolgármester, mert, hogy ugye ez egy fővárosi beruházás, és azon belül a BKK csinálja a Csömöri útnak a felújítását, de én fogom jelezni a BKK vezérigazgatójának, hogy itt gond van. Következő hozzászóló Vincze Ágnes képviselő asszony. Parancsoljon!

VINCZE ÁGNES

Köszönöm szépen a szót. Ha már a parkoló felfestéseknél tartunk, engem a Csipkés közből kerestek meg, hogy jó lenne, hogyha újra felfestenék a parkoló-helyeket, mivel rengetegen parkolnak, és utoljára 2008-ban volt felfestve. Valamint minimum egy mozgássérült parkolóhelyre volna szükség, amit megmondom őszintén, nem tudom, hogy milyen feltételekkel lehet kialakítani, de egyre biztosan szükség van. Köszönöm szépen.

KOVÁCS PÉTER

Hát, ugye mozgássérült parkolót ott alakítanak ki, ahol van mozgássérült ember. Ugye azt neki kell kérvényeznie, itt az önkormányzatnál, Pappné Furdan Máriáéknál, és akkor ők eljárnak ebben az ügyben, de ahhoz ott kell laknia, tehát bejelentett lakcímmel kell rendelkeznie, tehát nem úgy van csak, hogy én szeretnék itt megállni, mert itt a bolt, hanem. Jó? Tehát Pappné Furdan Máriához jelentkezzenek! Ugyanazt tudom mondani parkoló felfestésre, mint amit Abonyi úrnak, azzal a különbséggel, hogy ez hozzánk tartozik, teljes bizonyossággal, úgyhogy megnézzük, hogy mikor is tudjuk fölfesteni, vélhetően nyáron. Több kérdező nincsen, így akkor ezt a napirendi pontot lezártam. Mielőtt berekeszteném a Képviselő-testület ülését, tájékoztatom a tisztelt képviselőket, hogy várhatóan május folyamán még lesz rendkívüli képviselő-testületi ülés. Június 1-jén, Közmeghallgatás, 17 órakor, az Erzsébet-ligeti Színház Harmónia termében. Jó? Erről mindenki természetesen fog mindegyikről értesítést kapni és a rendes, következő rendes képviselő-testületi ülés, az június 22-én, szerdán, a szokott időben itt kerül majd megrendezésre. Az lesz a nyári szünet előtti utolsó képviselő-testületi ülés. Köszönöm mindenkinek a mai munkáját. Az ülést berekesztem.

**kmf.**

|  |  |
| --- | --- |
| **Ancsin László**  *jegyző* | **Kovács Péter**  *polgármester* |

1. **A szavazást követően Dobre Dániel jelezte, hogy rosszul szavazott, IGEN helyett NEM-mel szavaz!** [↑](#footnote-ref-1)